«Лукойл» компанияси Ўзбекистонда бир нечта мактабгача...\n06.07.2019 12:24 0 1802\nКеча, 5 июль куни Нукус шаҳрида Ўзбекистон Республикаси Мактабгача таълим вазирлиги ва «ЛУКОЙЛ Узбекистан Оперейтинг Компани» МЧЖ ўртасида ҳамкорликдаги лойиҳани амалга ошириш тўғрисида битим имзоланди. Ҳужжатда Бухоро, Қашқадарё ва Тошкент вилоятларида бир қатор янги мактабгача таълим ташкилоти (кейинги ўринларда – МТТ)ни қуриш кўзда тутилган.\nБитимни имзолаш маросими имконияти чекланган болалар учун «Имкон» реабилитация марказига эга биринчи ихтисослашган МТТда бўлиб ўтди. Янги мактабгача таълим ташкилотлари Бухоро (250 ўрин), Қарши (150 ўрин) шаҳарлари ва Тошкент вилоятида (150 ўрин) қурилади.\n«Болаларни мактабгача таълим билан қамраб олиш — мактабгача таълим тизимидаги энг долзарб бўлиб турган масалалардан биридир. МТВ вазиятни яхшилаш устида фаол иш олиб бормоқда: янги мактабгача таълим ташкилотлари қурилмоқда, фаолият кўрсатиб турганлари таъмирланмоқда ва уларнинг қувватлари оширилмоқда, мактабгача таълим тизимига олдинги йилларда олиб қўйилган бинолар қайтариб берилмоқда. Биз бизнеснинг бугунги кунда болаларга ёрдам беришни хоҳлаётганидан жуда хурсандмиз. ЛУКОЙЛ компанияси шарофати билан вилоятлардаги яна 550 нафар болалар сифатли мактабгача таълим олиш имконига эга бўлади. Бухородаги МТТ умумий турдаги ташкилот, бошқа иккиталар МТТ эса — реабилитация марказларига эга бўлган кўп тармоқли ихтисослашган ташкилотлар бўлади. Бу реабилитация марказлари тарбияланувчилардан ташқари ҳар йили соғломлаштириш муолажаларига муҳтож бўлган 5-7 минг болани қабул қилади», — дейди Мактабгача таълим вазири Агриппина Шин.\nҚарши шаҳри ва Тошкент вилоятидаги лойиҳалар учун Нукусдаги «Имкон» реабилитация марказига эга ИМТТ прототип бўлиб хизмат қилади. Лойиҳада жисмоний ва ақлий ривожланиши ўзига хос болалар учун мактабгача таълим ва тиббиёт муассасалари бирлаштирилган. Янги МТТда замонавий даволаш-физкультура ва физиотерапия заллари, уқалаш хоналари, сенсор хоналари, майда моторикани ривожлантириш, ижтимоий-маиший адаптация, мусиқа ва арт-терапия хоналари, шунингдек врачларнинг кабинетлари жойлашади.\n«Ўзбекистонда «Имкон» реабилитация марказига эга биринчи ихтисослашган МТТнинг очилиш маросимида биз бундай мактабгача таълим ташкилотлари республиканинг бошқа ҳудудларида ҳам ташкил этилишини ваъда қилган эдик. Бугун биз ЛУКОЙЛ билан битим имзоладик, у Қашқадарё ва Тошкент вилоятларининг алоҳида эҳтиёжлари бўлган болаларига эрта ёрдам кўрсатиш ва уларни ижтимоий-маданий муҳитга киритиш имконини беради. Уйда ўтириб қолмасдан, доим мулоқотда бўлиш, дунёни билиш, ривожланиш ва мослашиш имконияти – бу тўлақонли ҳаёт сари қўйилган биринчи қадам демакдир. Бунда бола саломатлигида чекланиш бўлсада, унинг имкониятлари чекланганмаган бўлиши даркор. Нукус шаҳрида «Имкон» очилган вақтдан бор-йўғи уч ой ўтди, лекин биз ҳозирнинг ўзидаёқ натижаларни кўришимиз мумкин. Болалар анча бақувватлашиб, жонланиб қолди, кўп болаларда ижобий ўзгаришлар кузатилмоқда», — деди лойиҳа раҳбари Шаҳноза Мирзиёева.\nЎзбекистонда мактабгача таълим ташкилотларини қуриш ташаббуси «ЛУКОЙЛ» ОАЖ Президенти Вагит Алекперов томонидан Ўзбекистон Республикаси Президенти Шавкат Мирзиёев билан жорий йилнинг май ойида бўлиб ўтган учрашувда таклиф этилган.\n«Бизнинг компаниямиз томонидан Ўзбекистондаги хайрия мақсадлари учун йўналтирилган маблағларнинг умумий суммаси бугунги кунда 13 млн. доллардан ортиқни ташкил этади. Янги учта мактабгача таълим ташкилоти қурилиши лойиҳасига биз 12 млн. АҚШ доллари йўналтиришни режалаштирмоқдамиз. Бухоро шаҳридаги МТТ ЛУКОЙЛ томонидан махсус ишлаб чиқилган лойиҳа бўйича қурилади. Биринчи бундай МТТ компания томонидан Россияда, Астрахань шаҳрида қурилган, — деди «ЛУКОЙЛ Узбекистан Оперейтинг Компани» МЧЖ Бош директори Степан Гуржий.\nБухоро шаҳридаги МТТнинг умумий майдони 11 минг кв. метрдан ортиқ бўлган уч қаватли биноси ва ҳудуди энг замонавий техника ва ускуналар, бассейн, рақс ва спорт заллари, комьютер синфи, шунингдек гуруҳлар учун хоналар билан бутланади. Болаларнинг фаол ўйинлари ва спорт билан шуғулланиши учун ҳудудда велосипед йўлакчалари ва ўт қопланган ва хавфсиз синтетик қопламали болалар майдончалари кўзда тутилган.\nМактабгача таълим вазирлиги ЛУКОЙЛ МТТ


“Гўзал ва бетакроримсан жонажон - Ватан” мавзусида тадбир ва “Юртим жамоли” мавзусида фото кўргазма ташкил этилди. »\n21 август, 2019 349 jizzax Jizzax vb yangiliklari\n2019 йил 20 август куни Жиззах вилоят тарихи ва маданияти давлат музейи тарих, табиат санъат бўлимлари, Шароф Рашидов ёдгорлик музейи ходимлари ва Шароф Рашидов тумани “Жиззах санаторияси” билан ҳамкорликда Ўзбекистон Республикаси мустақиллигининг 28 йиллиги олдидан “Жонажон Ўзбекистон – мангу бўл омон” шиори остида “Гўзал ва бетакроримсан жонажон - Ватан” мавзусида тадбир ва “Юртим жамоли” мавзусида фото кўргазма ташкил этилди.\nТадбир Вилоят тарихи ва маданияти давлат музейи табиат бўлими бошлиғи Г.Мелиева томонидан олиб борилди ва тадбирни очиб бериш учун музейнинг бош муҳофизи Ф.Мўминжоновага ва сектор мудири Б.Синдороваларга сўз берилди. Улар ўз сўзида бу қутлуғ сана муносабати билан тадбир қатнашчиларини муборакбод этиб ҳамда юртимизнинг барча гўшаларида кенг тайёргарлик билан ўтказилаётганини таъкидлашди ва ҳозирги кунда давлатимиз томонидан маданият соҳасига катта эътибор қаратиб келинаётгани ҳақида айтиб ўз сўзини якунлади.\nШундан сўнг Жиззах санаторияси маънавият ва маърифат ишлар бўйича ўринбосари С.Ҳазратқуловага сўз берилди. Мамлакатимиз истиқлолини, у билан боғлиқ тарихий сана ва воқеа-ҳодисаларнинг моҳиятини чуқур англаш ва қадрлаш, ҳар томонлама муносиб нишонлаш ижтимоий-сиёсий ва маънавий ҳаётимизда алоҳида муҳим ўрин тутади. Бугун туман-шаҳарларимиз қиёфаси кўз юмиб-очгунча ўзгармоқда. “Обод маҳалла”, “Обод қишлоқ” дастурларига биноан бутун Ўзбекистоннинг чиройи янада очилиб бормоқда. Ватанга садоқат ҳисси нафақат бунёдкорлик, балки спорт, адабиёт, санъат, интелликтуал кураш майдонларида ҳам намоён бўлмоқда. Буюк келажакни қуришга мустақиллик асосидагина эришамиз деб ўз фикрларини билдирди.\nТадбирда Ш. Рашидов тумани 14-сонли МТМ тарбияланувчилари, Ўзбек давлат Филармонияси вилоят бўлими хонандалари А.Рахматуллаев ва И. Ҳаджановалар ташриф буюриб, улар томонидан рақс ва кўй қўшиқлар гулдастасидан жамланган бадиий композитцияларлардан иборат чиқишлар қилинди.\nШундан сўнг музей ходими Н.Тўйчиева томонидан “Жоним ичра жонимдурсан - Ўзбекистон” шеъри ҳамда Г.Фаттоҳова томонидан Мустақиллигимизнинг 28 йиллигига бағишланган маърузалар ўқиб эшиттирилди.\nТадбирда музей ходимлари томонидан XIX-XX асрларга мансуб бўлган, аёллар томонидан кийилган кийимлар кўргазмаси намойиш этилди.\nТадбир якунида ташриф буюрган меҳмонлар томонидан шўх-куй қўшиқларга рақслар ижро этилди.\nЖиззах Вилояти тарихи ва маданияти давлат музейи “Энержи” оромгоҳида\n“Гузал ва бетакроримсан жонажон Ватан!”


Грузия Россиянинг фаоллигидан чўчиб, НАТОга киришга интилмоқда\n09:01 / 16.09.2015\nГрузия Россиянинг фаоллиги ҳамда Украинадаги вазиятдан хавотирдалигини билдириб, НАТОга қўшилиши жараёнини тезлаштирмоқда. Бу ҳақда РИА Новости агентлиги хабар бермоқда.\n“Биз НАТОнинг Варшавада ўтадиган навбатдаги саммитида Грузия масаласи кўриб чиқилишини сўраймиз, - деди Грузия мудофаа вазири Тинатин Хидашели Лондондаги чиқишида. – Биз НАТОга киришда Черногория билан битта гуруҳда бўлишни истаймиз. Биз аъзоликка умид қилмоқдамиз, Россия туфайли бунга интилмоқдамиз. Ҳозир биз Украинада нима бўлаётганини кўриб турибмиз, Молдовада нима бўлиши мумкинлигини тушунамиз ва Грузия кейинги навбатда турганлигини ҳам биламиз”.\nҒарб давлатлари бўйлаб турне ўтказаётган Хидашели Вашингтонда АҚШ давлат котибининг Европа ва Евросиё масалалари бўйича маслаҳатчиси Виктория Нуланд билан учрашиб, икки мамлакатнинг ҳарбий ҳамкорлигини муҳокама қилди.


АҚШ: Россияда қўмондонлик бункерлари барпо этилмоқда\n11:43 / 16.08.2016\nРоссия сўнгги бир неча йиллардан бери ерости қўмондонлик бункерларини барпо этмоқда. Булар, ядро кучларини бошқариш мақсадида амалга оширилмоқда, деб ёзмоқда The Washington Free Beacon АҚШ разведкаси маълумотларига таянган ҳолда.\nМанбаларнинг сўзларига кўра, гап бутун мамлакат бўйлаб қурилаётган «ўнлаб» бункерлар ҳақида бормоқда.\nНашрнинг тахмин қилишича, бу каби ерости бошқарув пунктлари тармоғи ракета қўшинларида истиқболли бешинчи авлод интеграциялашган автоматик жанговар бошқарув тизимининг жорий этилиши билан боғлиқ бўлиши мумкин.\nБундан ташқари, нашр МРБнинг 1997-йилдаги ҳисоботини ҳам ёдга олган. Унга кўра, Россия СССР парчаланиб кетганидан кейин ҳам ерости ядро иншоотларини барпо этишни давом эттирган. Хусусан, ўшанда метронинг махфий тармоғи ҳақида сўз борган эди. У, ўша вақтдаги Россия президенти Борис Ельцин қароргоҳини Ракета қўшинларини бошқариш пункти билан боғлаган.


БМТ ХК Ироқдаги миссиясини бир йилга узайтирди\n10:47 / 26.07.2016\nБМТ Хавфсизлик Кенгаши Ироққа ёрдам кўрсатиш бўйича ваколатли миссияси (БМТИЁКМ) муддатини 2017 йилнинг 31 июлига қадар узайтирди. Бу ҳақида ТАСС хабар қилди.\nХК аъзолари ҳужжатда “Ироқдаги террорчи гуруҳлар, жумладан, ИШИД фаолияти сақланиб қолган ҳозирги вазиятга нисбатан жиддий хавотирда эканликларини” билдиришди. Хавфсизлик, сиёсат, шунингдек иқтисодий ва гуманитар соҳалардаги муаммоларни ҳал қилишда “таҳдидга қарши чиқишга қодир ягона восита - барча ироқликларнинг биргаликда ҳаракат қилиши”, деб таъкидланмоқда Хавфсизлик кенгашида.\nБирлашган Миллатлар Ташкилотининг Ироққа ёрдам кўрсатиш бўйича миссияси 2003 йилнинг 14 августида - АҚШ ва Буюк Британиянинг ҳарбий операцияси натижасида Саддам Ҳусайн режими тўнтарилганидан тўрт ой ўтиб, Хавфсизлик кенгаши томонидан таъсис этилган. 19 августда БМТнинг Боғдоддаги ваколатхонасида портлаш содир этилиб, бунинг натижасида 22 нафар ходим, шу жумладан миссия раҳбари БМТ бош котибининг Ироқдаги махсус вакили Сержиу Виейра ди Меллу ҳалок бўлган. Шундан кейин тез орада миссия Иорданияга эвакуация қилинган ва 2004 йилнинг августида Боғдодга қайтган.\nБугун қабул қилинган резолюцияда Хавфсизлик кенгаши Боғдодни “БМТни Ироқда хавфсизлик ва моддий жиҳатдан қўллаб-қувватлашда давом этишни, бошқа мамлакатларни эса – етарли ҳажмда ресурслар етказиб бериш”га чақирди.\nБугунги кунда БМТИЁКМ олдига қўйилган вазифалар доирасига Ироқ ҳукумати ва халқига демократик институтларни мустаҳкамлаш ва сиёсий мулоқотни тарғиб қилиш, қочқинларга ёрдам кўрсатиш ва инсон ҳуқуқларини ҳимоя қилиш масалаларида ёрдам кўрсатиш киради. Бундан ташқари миссия турли агентликлар, жамғармалар ва БМТ дастурлари, шу жумладан аҳолига ёрдам кўрсатиш дастурларига оид саъй-ҳаракатларини мувофиқлаштиради.\nҲозирда миссия Ироқ хавфсизлик кучлари ИШИДдан қайтариб олишга ҳаракат қилаётган Мосул шаҳрида гуманитар операцияни амалга оширишга тайёргарлик кўрмоқда. Ҳар икки ойда БМТИЁМ инсон ҳуқуқларини бузишга доир маъруза чиқаради, шу билан бирга мамлакатдаги зўравонлик қурбонларининг ойлик ҳисоботини олиб боради. Миссия маълумотларига кўра, июнь ойида Ироқда 650 нафардан ортиқ киши ҳалок бўлган, 1457 киши жароҳат олган.


Бугун Францияда давлатга қарашли ташкилот ва муассасалар ходимлари иш ташладилар.\nУлар ҳукуматнинг пенсия таъминотини ислоҳ қилиш бўйича режаларидан норозиликларини билдирмоқдалар.\nКасаба уюшмалари ташаббуси билан ўтказилаётган иш ташлашда жамоат транспорти ва почта ходимлари, авиадиспетчерлар ва мактаб ўқитувчилари қатнашмоқдалар.\nАвиарейсларнинг 80 фоизи бекор қилинди, метро ҳамда шаҳарлараро қатнайдиган поездлар сони қисқартирилди.\nПарижда ҳамда Франциянинг бошқа шаҳарларида норозилик юришлари бўлиб ўтмоқда.


Марказий Осиё ва Каспий гидроэнергетикаси экспертлар эътибори марказида\nТОШКЕНТ, 7 сентябрь. /«Дунё» АА/. V Халқаро конгрес ҳамда «Марказий Осиё ва Каспий гидроэнергетикаси 2021» кўргазмаси арафасида Россиянинг «Восток Капитал» консалтинг компанияси 16 сентябрь куни «Марказий Осиё ва Каспий гидроэнергетикаси: ГЭС ларни қуриш ва модернизация қилиш лойиҳаларини амалга ошириш» мавзусида вебинар ташкил қиляпти, деб хабар бермоқда «Дунё» АА мухбири.\nТадбир ташкилотчиларининг қайд этишича, минтақа мамлакатлари 75 ГВт дан юқори бўлган гидроэнергетик қувватга эга, бироқ ушбу имкониятнинг кўп қисми фойдаланилмай қолмоқда. Шу билан бирга, минтақада мавжуд гидроэнергетика ишлаб чиқариш активлари асосан собиқ тузум йилларида фойдаланишга топширилган бўлиб, ҳозирги кунда улар модернизацияга эҳтиёж сезмоқда.\nГидроресурсларни янада ривожлантириш, янги гидроэлектр станцияларини қуриш ва мавжудларини модернизация қилиш муаммоларини муваффақиятли ҳал этиш минтақа давлатлари учун устувор йўналишлардан ҳисобланади.\nЭкспертлар фикрига кўра, Каспий минтақаси ва Марказий Осиё мамлакатлари энергетикаси иқтисодий, хавфсизлик ва мустақилликни таъминлайди.\nВебинар доирасида иштирокчилар қуйидагилар билан танишишлари мумкин:\n- 2030 йилга қадар Марказий Осиё ва Каспий гидроэнергетикасини ривожлантириш прогнози ва режалари;\n- минтақада гидроэлектр стантсияларини қуриш ва модернизация қилиш бўйича жорий лойиҳаларнинг ҳолати, шунингдек, 2030 йилгача қандай лойиҳалар режалаштирилгани;\n- ГЭС ларни қуриш ва модернизация қилиш бўйича қандай инновациялар ва кашфиёт ечимлари Марказий Осиё ва Каспийда гидроэнергетикани ривожлантиришга ёрдам беради.\nВебинарда нутқ сўзловчилар:\n- Ҳасан Ҳасанов, Халқаро молия ташкилотлари билан ишлаш бўлими бошлиғи, "Ўзбекгидроэнерго";\n- Ариф Гашимов, Энергетика институти директори, президент маслаҳатчиси "Азерэнерджи";\n- Евгения Георгиэвская, илмий директор, конструкторлик ва технологик инновациялар маркази;\n- Николай Георгиевский, бош директор, конструкторлик ва технологик инновациялар маркази;\n- Василий Савин, ҳамкор, Қозоғистон ва Марказий Осиёдаги KPMG компаниясининг Инвестиция ва капитал бозори департаменти бошлиғи.\nВебинарда иштирок этиш учун қуйидаги манзилда рўйхатдан ўтиш зарур:\nЯпония компаниялари билан меҳнат миграци...\nМамлакатимизнинг Япониядаги элчихонаси томонидан ушбу давлатнинг “Jyonan Kotsu Co.Ltd.” ко...\nМахсус поездда Самарадан 922 нафар юртдо...\nМахсус поездда Самарадан йўлга чиққан 922 нафар юртдошимиз Самарқанд шаҳрига етиб келди...


Судлар фаолиятининг тизимли таҳлили одил судлов самарадорлигини янада оширишга хизмат қилади\n17:40 / 16.08.2016\nБугунга кунда мамлакатимизда суд-ҳуқуқ тизимини ислоҳ қилиш, фуқароларнинг ҳуқуқ ва эркинликлари, қонуний манфаатларини суд орқали ҳимоялашнинг ишончли кафолатини яратишга қаратилган ислоҳотлар изчиллик билан олиб борилмоқда. Натижада судларнинг ваколати изчил кенгайтирилиб, одил судловни амалга оширишда уларнинг холислиги ва мустақиллиги кафолати мустаҳкамланмоқда.\nЗотан, умумюрисдикция судларида жорий йилнинг биринчи ярим йиллиги мобайнида амалга оширилган ишларнинг таҳлили билан боғлиқ қуйи¬даги далил ва рақамлар, фикримизга ёрқин далил бўла олади.\nАвваламбор, судлар томонидан ҳисобот даврида мамлакатимизда қонун устуворлиги, ижтимоий адолат, фуқароларнинг тинчлигини таъминлаш, одил судловнинг сифат ва самарадорлигини оширишга, суд-ҳуқуқ ислоҳотлари доирасида қа¬бул қилинган қонунларни амалга самарали татбиқ этишга қаратилган муайян ишлар амалга оширилди.\nШу ўринда рақамларга тўхталадиган бўлсак, жорий йилнинг ўтган олти ойида фуқаролик ишлари бўйича республика судларининг иш юритувига 167 мингдан ортиқ фуқаролик иши келиб тушган бўлиб, бу кўр¬саткич ўтган йилнинг шу даврига нисбатан 6,4 фоизга ортган.\nШундан 139 мингдан ортиқ фуқаролик иши судлар томонидан кўриб чиқилган. Кўриб тамомланган ишлар салмоғи ўтган йилнинг шу даврига нисбатан 9 минг 480 тага ёки 7,3 фоиз кўп демакдир.\nАлбатта, бу кўрсаткичлар халқимизнинг ҳуқуқий онги юксалаётгани, бузилган ҳуқуқ ва манфаатларни суд тартибида тиклаш кўникмаси мустаҳкамланиб бораётганлигидан далолат беради. Қолаверса, бу рақамлар фуқароларнинг судларга нисбатан ишончи ортиб бораётганининг ўзига хос ифодаси ҳамдир.\nТаҳлиллар шуни кўрсатмоқдаки, ҳисобот даврида, ўтган йилнинг шу даврига нисбатан, турар-жойдан кўчиришга доир ишлар — 20,2 фоиз, мулкни рўйхатдан чиқаришга доир ишлар — 15,7 фоиз, битимлар билан боғлиқ низоларга доир ишлар — 12,9 фоиз ўсган бўлса, меҳнат вазифасини бажаришда ходимлар томонидан келтирилган мулкий зарарни ундириш билан боғлиқ ишлар — 42,8 фоиз, иш ҳақини ундириш билан боғлиқ ишлар — 33,1 фоиз, бола таъминоти учун алимент ундириш билан боғлиқ ишлар — 28,0 фоизга камайган.\nШуни ҳам айтиш жоизки, 2015 йилнинг биринчи ярим йилида тадбиркорларнинг ҳуқуқ ва манфаатлари бузилиши билан боғлиқ 93 та иш кўрилган бўлса, 2016 йилнинг шу даврида бу кўрсаткич 48 тани ташкил қилган. Демак, ўтган даврда бундай тоифадаги ишлар сони 45 тага ёки 51,6 фоизга камайган.\nБу, ўз навбатида, хусусий мулк ва хусусий тадбиркорликни янада ривожлантириш, бу йўлда ғов бўлиб турган барча тў¬сиқ ва чекловларни бартараф этишга қаратилган ишлар самарасидир.\nШу даврда жиноят ишлари бўйича судлар томонидан 29 мингдан ортиқ жиноят иши кўриб чиқилган.\nМаълумки, ҳар қандай жиноят кишилар ҳаёти ва соғлиғига, жамият ва давлат манфаатига жиддий хавф солади.\nШу боисдан ҳам жиноятчиликнинг олдини олиш ва унга қарши курашишга доир ишлар кўламини кенгайтириш, бу борада ҳуқуқни муҳофаза қилувчи идораларнинг ўзаро ҳамкорлигини янада кучайтириш зарур.\nЭътиборли жиҳати шундаки, ўтган даврда ўғирлик, безорилик, гиёҳвандлик ва ҳаракат хавфсизлиги қоидаларини бузиш билан боғлиқ жиноятлар бўйича судланганлик сезиларли даражада камайган.\nДемак, бундай тоифадаги жиноятларнинг олдини олиш ва унга қарши курашиш борасида амалга оширилаётган ишлар ўзининг ижобий самарасини бермоқда.\nШуни ҳам айтиш жоизки, ҳисобот даврида вояга етмаган шахсларнинг судланганлиги ўтган йилнинг шу даврига нисбатан 150 нафарга ёки 26 фоизга камайган. Демак, бу амалга оширилаётган ҳуқуқий тарғибот ишларининг амалдаги натижасидир.\nСуд амалиётида ярашув институтининг самарали қўлланилиши натижасида ҳисобот даврида 6,9 минг нафардан зиёд шахс, ушбу институт амалга киритилгандан буён 184 минг 426 нафар шахс жиноий жавобгарликдан озод қилинди. Дарҳақиқат, ушбу институтнинг самарадорлиги ҳамда халқимизнинг бағрикенглик ва кечиримлилик каби кўп асрлик анъаналарига уйғунлиги унинг изчиллик билан кенгайиб боришига асос бўлмоқда.\nШунингдек, давлатимиз раҳбари таъкидлаганидек, хусусий мулкдорларнинг қонуний ҳуқуқ ва манфаатларини ҳимоя қилишда суд органлари ролини ошириш, давлат, ҳуқуқни муҳофаза қилиш ва назорат қилувчи органлар мансабдор шахсларининг тадбиркорлик субъектларининг хўжалик ва молиявий фаолиятига ноқонуний аралашуви учун жавобгарлигини кучайтириш биринчи даражали аҳамиятга эга бўлиши лозим.\nМазкур йўналишда ҳам жиноят ишлари бўйича судлар томонидан изчил ишлар амалга оширилмоқда. Таҳлилларга кўра, ҳисобот даврида умумий юрисдикция судлари томонидан тадбиркорлик фаолиятига тўсқинлик қилиш ва қонунга хилоф равишда аралашиш билан боғлиқ ҳамда хўжалик юритувчи субъект¬ларнинг ҳуқуқ ва қонуний манфаатларига дахл қилиш каби ҳаракатлар учун бир қанча жиноий ва маъмурий ишлар кў¬риб чиқилган. Натижада 97 нафар шахсга нисбатан жиноий ва 639 нафар шахсга нисбатан маъмурий жазо қўлланилган.\nҲеч шубҳасиз, судлар фаолиятини тизимли таҳлил қилиб бориш йўл қўйилган камчиликларни ўз вақтида бартараф этиш ва келгусида уларни такрорламаслик юзасидан зарурий чораларни кўриш, энг муҳими, одил судлов самарадорлигини янада ошириш имконини беради.\nХулоса қилиб айтганда, суд-ҳу¬қуқ соҳасида амалга оширилаётган кенг қамровли ислоҳотлар туфайли аҳолининг ҳуқуқ ва манфаатлари тўла таъминланмоқда. Зе¬ро, ушбу ислоҳотлардан кўзланган асосий мақсад — шу муқаддас заминда яшаётган ҳар бир инсоннинг эзгу орзуларини рўёбга чиқариш, пировардида инсонпарварлик тамойилларига асосланган демократик жамиятни барпо этишдан иборатдир.\nАзиз Обидов, Ўзбекистон Республикаси Олий суди матбуот котиби


Ироқ президенти Эронга борди\n01 декабр 2020, Тошкент вақти: 01:24\nИроқ президенти Жалол Талобоний Эрон расмийлари билан учрашиш мақсадида Теҳронга сафар қилди.\nТеҳронда Ироқ етакчиси Эрон президенти Маҳмуд Аҳмадийнажод ва собиқ президент Акбар Ҳошимий Рафсанжоний билан учрашиб, икки қўшни давлатлар ўртасидаги алоқаларни ривожлантириш масалаларини муҳокама қилади.\nБу Ироқ раҳбарининг сўнгги икки йил ичида Эронга қилаётган иккинчи сафаридир.\nМазкур сафарда Жалол Талобинийга Ироқ ҳукуматининг юқори мартабали расмийлари, жумладан, Молия, Энергетика ва Қурилиш вазирлари ҳамроҳлик қилмоқдалар.\nТеҳронга келишдан аввал Ироқ раҳбари Жанубий Кореяда бўлиб, Сеул расмийлари билан Ироқда амалга оширилиши мумкин бўлган лойиҳаларни муҳокама қилди.


Ерни Ишлаш ҳақида — У ким, бу нима — QOMUS.INFO\nQOMUS.INFO > Е ҳарфи > ЕРНИ ИШЛАШ\nЕРНИ ИШЛАШ — экинларнинг ўсиши учун энг қулай шароит яратиш ва унумдорлигини ошириш мақсадида тупроққа механик таъсир кўрсатиш усуллари. Ерни ишлашдан асосий мақсад ўсимликлар илдизининг яхши ривожланиши учун ернинг ҳайдалма қатлам тузилишини ва тупроқнинг тузилма хоссаларини ўзгартириш, тупроқнинг юза қатламидаги озиқ моддаларни ўсимлик илдизи тарқаладиган қатламларга тушириш йўли билан озиқ моддаларнинг айланишини тезлаштиришдан ва тупроқдаги микробиологик жараёнларга таъсир этишдан иборат. Ер яхши ишланса, бегона ўтлар, касаллик қўзғатувчилар ва зараркунандалар йўқолади, ўсимликлар қолдиғи ва ўғит тупроққа аралашади, эрозия жараёнларининг олди олинади ва тупроқдан нам ва озиқ моддалар исроф бўлиши камаяди, экин уруғининг меъёрдаги чуқурликка кўмилиши учун қулай шароит яратилади. Қурғоқчил р-нларда Ерни ишлаш даги вазифа тупроқда нам тўплаш б-н бирга унинг беҳуда буғланиб кетишига ҳам йўл қўймасликдан иборат.\nЕрни асосий, махсус ваюза ишлаш усуллари бор. Ерни асосий ишлаш деганда, олдинги экин йиғиб олингандан кейинги дастлабки энг чуқур ҳайдаш тушунилади. Эрозияга учрамаган ерларда бу, одатда, қатламни ағдариб ҳайдашдир. Ерни махсус ишлашнинг усуллари фрезерли, плантажли, қатламлаб ҳайдаш (мас, қўш ярусли)дан иборат. Юза ишлашда юмшатиш чуқурлиги баъзан 12— 14 см юза юмшатиш, культивациялаш, бороналаш, шлейфлаш усулларидан фойдаланилади. Ерни ишлашнинг алоҳида олинган ҳар бир усули бир ёки бир нечта технологик операцияни ўз ичига олади ва ерни ишлашдаги барча вазифаларни таъминлай олмайди. Шу сабабли Ерни ишлашда бир неча усулдан фойдаланиш зарурати келиб чиқади. Тупроқ-иқлим шароитига мос келадиган, изчиллик билан бажарилган ва асосий вазифаларни амалга оширишга мўлжалланган Ерни ишлаш усулларининг мажмуи Ерни ишлаш тизими дейилади. У асосий, экиш олдидан ва экишдан кейинги ишлов беришни ўз ичига олади.\nЕрни ишлашнинг технологик операциялари: қатламни ағдариш, юмшатиш, аралаштириш, зичлаш, текислаш, бегона ўтлар илдизини кесиш, эгат, ариқ, жўяк олиш, қатлам юзасида анғизни сақлаш ва б. дан иборат.\nҚатламни ағдариш, яъни тупроқ қатламларини алмаштириш агрономик хоссалари билан фарқ қиладиган қатламларини аралаштиришдан иборат.\nАнғиз қолдиқларини, чим, ўғитларни, бегона ўтлар уруғини, касаллик қўзғатувчилар ва зараркунандаларни дастлабки ривожланиш давридаёқ тупроққа кўмиб юбориш учун ҳам қатламни ағдариш зарур. Бунинг учун далалар ағдаргичли плугда ҳайдалади. Ерни қўш ярусли плугда 35—40 см ёки чимқирқарли плугда 30—40 см чуқурликда ағдариб ҳайдаш яхши Самара беради. Ерни юмшатиш далада трактор ва механизмлар кўп марта юриб ўтиши, кузқишда ва баҳорда кўп ёғин ёғиши, вегетацион ва шўр ювишдаги суғориш натижасида тупроқнинг ҳайдалма қатлами ва ҳайдалма қатлам ости жуда зичлашиб кетганда амалга оширилади. Бу иш алоҳида ёки бошқа операциялар (агдариш, аралаштириш) б-н бирга бажарилади. Ерни юза 6—8 см чуқурликда юмшатишда «зигзаг» боронадан, айланувчи мотигадан, 12—16 см чуқурликда юмшатишда дискли борона, чизель культиватордан; 20 см ва ундан ортиқ чуқурликда юмшатишда ағдаргичи олинган плугдан, чуқур юмшаткичли плугдан, ясси кескич — чуқур юмшаткичли қуроллар ва б. дан фойдаланилади. Тупроқни аралаштириш натижасида ҳайдалма қатлам бирхиллашади, органик моддаларнинг парчаланишидан ҳосил бўладиган маҳсулотлар, минерал ўғитлар бир текис тақсимланади. Тупроқни зичлашда тупроқ увоқлари бир-бирига янада зич жойлашиши таъминланади, кесаклар майдаланади, ҳайдалган ер тупроғи бирмунча ўтиради; бунда тупроқни шамол кам учиради, уруғ униши учун қулай шароит вужудга келади ва ҳ. к. Ер юзасини текислаш шўр ювиш ишлари сифатли бўлишини таъминлайди, шудгорланган ерни экин экиш олдидан жорий текислаш натижасида экиш, экинларни парвариш қилиш ва ҳосилни йиғиб олиш учун қулай шароит яратилади. Ерни жорий текислаш ишлари бороналаш ва мола бостириш билан қисман қўлда бажарилади. Яна қ. Деҳқончилик, Ер ҳайдаш.\nАд.: Экиш олдидан тупроқни ишлашда машинатрактор агрегатларидан тўғри фойдаланишга оид тавсиялар, Т., 1980; Байметов Р. И., Мирахматов М., Тўхтакузиев А., Обработка почвы на повышенных скоростях движения в зоне хлопководства, Т., 1985.\nPrevious PostЕР ФОНДИ


Аёллар жинсий аъзосини торайтириш: муолажалар, уй шароитида, туғруқдан кейин қинни тиклаш . – Ўзбекистон\nГлавная / Жамият / Аёллар жинсий аъзосини торайтириш: муолажалар, уй шароитида, туғруқдан кейин қинни тиклаш .\nuzbekiston 19.03.2020\tЖамият Comments Off on Аёллар жинсий аъзосини торайтириш: муолажалар, уй шароитида, туғруқдан кейин қинни тиклаш . 4,427 Показы\nАёллар жинсий аъзосини торайтириш: муолажалар, табиий йўллари, туғруқдан кейин қинни тиклаш .\nАёллар жинсий аъзосини торайтириш ва уни олдинги таранглигини қайтариш — бу каби саволлар қин мушаклари тонуси ва еластиклигининг пасайиши муаммосига дуч келган аёллар томонидан кўп сўралади. Аёлнинг чиройлилиги асосан, унинг соғлиғи ва жисмоний ҳолатига ҳар доим ғамхўрлик қилиши керак бўлган аёл аъзолари томонидан белгиланади. Аммо одатда менопаузанинг бошланиши ва туғруқдан кейин жинсий йўллар (қин деворлари) еластиклик ва тонусини йўқотади ва кенгайиши қайд қилинади.\nАёллар жинсий аъзосини торайтириш: уларнинг кенгайиши сабаблари\nМушак тонусини камайишига хизмат қилган омиллар бир нечта бўлиши мумкин. Энг кенг тарқалганларига:\nЖинсий аъзоларда операциялар ўтказилиши;\nПрофилактик чоралар йетишмаслиги.\nБундай ўзгаришлар муқобил тиббиёт ва фармацевтик препаратлар, гимнастика машқлари ёки жарроҳлик аралашуви ёрдамида мажбурий тузатишни талаб қилади.\nАёллар жинсий аъзосини табиий торайтириш учун машқлар\nГимнастик машқлар комплекси оралиқ мушак тўқималарини мустаҳкамлаш ва кучайтиришга қаратилган бўлиб, улар аёл организмига фойдалидир. Гимнастик курсни ўтагандан кейин, аёлда либидо ошади ва сийдик-таносил тизим касалликларга мойиллик камаяди. Бугунги кунда аёллар учун махсус комплекс ишлаб чиқарган таниқли гинеколог А. Кегелнинг машқлари қуйидагилардир:\nСийдик чиқариш вақтида сийдик оқимини мунтазам равишда ушлаб туриш ва бўшатиш керак, шу билан мушаклар кучайтирилади. Бундай машқлар кунига камида йигирма марта амалга оширилиши керак.\nВагинал мушакларни кучантириш ҳар қандай ҳолатда бажарилиши мумкин. Жисмоний машқлар тамойили — интим мушакларни кучантириш ва кучланишни камида 5 сония сақлаб туриш керак. Кейин бўшашиш ва яна қин мушакларини кучантириш керак. Бундай машқлар аёллар аъзосини торайтириш учун самарали бўлади, аммо натижага еришиш учун кунига 10-15 марта амалга оширилиши керак.\n«Итариб чиқариш» машқи табиий туғруқни бошдан кечирган аёллар учун қийинчиликлар туғдирмайди. Амалга ошириш тамойили — қиндан бирон нарсани итариб (сиқиб) чиқаришга тақлид қилишдир. Жисмоний машқлар самарасини ошириш учун сиз махсус вагинал тўп сотиб олишингиз мумкин.\nВагиналнинг кириш мушакларини ва сфинктерни машқ қилиш мушакларни тез қисқаришини назарда тутади. Усул жуда оддий: анус (орқа чиқарув тешиги) нинг мушакларини 10 сонияга кучантириш керак, бунда вагинал мушакларнинг кучаниши ҳам сезилади. Кучанишни 5 сония ушлаб туринг, кейин 1-2 сония давомида танаффус қилинг ва машқни яна такрорланг.\nЖинсий алоқа пайтида интим мушакларни кучли қисиш керак. Кучанишнинг интенсивлиги ва даврийлиги индивидуал тартибда танланиши мумкин.\nТуғруқдан кейин Кегел машқлари сийдик-таносил тизим мушаклари учун мукаммал машғулот бўлиб, жинсий ҳаётни сезиларли даражада яхшилайди. Яхши натижаларга фақат мунтазам шуғулланишлар орқали еришиш мумкин.\nВагинопластика ёрдамида жинсий қинни торайтириш\nВагинопластика жарроҳлик амалиётидир, унинг мақсади қин нуқсонларини бартараф етиш, унинг шакли ва ҳажмини тузатишдир. Бугунги кунга келиб, аёллар жинсий аъзосини торайтириш усули сифатида қуйидаги муолажалар таклиф этилади:\nКолпорафия вагина ҳажмини камайтириш учун қин деворларига чок қўйишни назарда тутади. Жараён давомида унинг орқа ёки олд деворларини тузатиш мумкин. Пластика жинсий аъзоларга естетик кўринишини қайтариб, психологик муаммолардан халос бўлишга имкон беради.\nВагинал киришни торайтирш фақат шахсий хоҳишга қараб амалга оширилади. Операцияда кичик тўқима майдони олиб ташланади ва кириш чок қўйиб қисқартирилади.\nКолпоез оғир туғруқдан кейин чандиқли тўқималарни йўқотиш ҳамда туғма нуқсонларни бартараф етиш учун амалга оширилади.\nБачадон тушишида пластика аъзони ўрнига қайтариш, шиллиқ соҳани олиб ташлаш ва гипоаллергенногофиксатор имплант қўллаш ёрдамида ўтказилди. Муайян вақтдан сўнг имплант фиборз тўқима билан қопланиб кетади ва узоқ муддатли таъсирга эга бўлади.\nЛеваторопластикада оргастик платформа (манжетка) шакллантиради ва чўзилиши, шикастланиши ёки атрофия бўлиши мумкин бўлган леватор пластик операциясини назарда тутади. Жинсий аъзони торайтириш бўйича операция туғруқдан кейинги ва ёш билан боғлиқ ўзгаришларда леваторлар узилишида керак бўлади, леваторлар анус тешиги тушишига таъсир қилади.\nАёл жинсий аъзосини торайтириш учун халқ табобати воситалари\nХалқона воситалар бу каби муаммоларни ҳал қилиш учун қадим замонлардан буён аёллар томонидан қўлланилади. Тўғри танланган рецепт аёллар қинини торайтириш, мушаклар еластиклигини тиклаш, ероген зоналарнинг сезувчанлигини ошириш ва жинсий ҳаёт сифатига таъсир қилувчи яллиғланиш жараёнларини бартараф қилишга ёрдам беради. Аммо, мустақил даволашда ўзингизга зарар йетказиш хавфи ҳам мавжуд. Энг машҳур аёл аъзосини торайтириш усуллари қуйидагилардир:\nЯримта лимон, 200 грамм янги ёки 500 грамм қуритилган еман дарахти барглари, 0,5 литр ўрта ёшли қуруқ қизил вино, 3 дона ялпиз шохчаси керак бўлади. Масаллиқларни яхшилаб майдалаб аралаштириб, 7 кун давомида тиндирилади. Олинган эликсирда пахта тампонларини намлаб, уч соат давомида қинга киритилади. Аёллар бу усулни фақатгина гинекологик касалликлар мавжуд бўлмаганда фойдаланишлари мумкинлигини ёдда тутишлари керак.\nЭман дарахти пўстлоғи исталган натижага еришишга ёрдам беради. Бунинг учун 50 грамм пўстлоқ олиб, қайноқ сув билан дамлаб қўйиш керак. Бир соатдан кейин дамлама тайёр бўлади, уни намланган тампон шаклида қўллашингиз мумкин. Максимал таъсирга еришиш учун тампон вагина ичида 8 соат давомида қолдирилиши керак.\nКуйдирилган квасцини (рус. жженые квасцы) ҳар қандай дорихонадан харид қилиш мумкин. Маҳсулот оқ кристал бўлиб, сув билан аралаштирилади ва қинни чайиш учун ишлатилади. Эритмани тайёрлаш учун бир чой қошиқ маҳсулотни олинг ва илиқ, қайнатилган бир стакан сув билан аралаштиринг. Эритма билан қинни чайиш нафақат қинни торайтириш, балки яра битишини жадаллаштириш, шунингдек, кандидозни олдини олиш учун хизмат қилади.\nКўп аёллар қандай қилиб жинсий аъзони лимон суви билан торайтириш мумкинлигини билишни хоҳлашади. Ушбу муолажани бажариш учун вагина ичига киритиладиган лимон бўлагидан фойдаланилади. Амалга оширишдан олдин, лимонни яхшилаб ювиб ташлаш ва потенциал бактерияларни йўқ қилиш учун қайноқ сув билан чайиш керак. Лимон шарбати мушакларни қисқаришига ёрдам беради ва контрацепциянинг самарали усуллари қаторига киради.\nТуғруқдан кейин жинсий аъзоларни торайтириш учун дорилар\nУшбу муаммони жарроҳликсиз ҳал қилишда фармакологик воситалар ёрдам беради. Махсус гел ва кремлар табиий масаллиқлар асосида ишлаб чиқарилади ва қин микрофлорасини бузмайди. Қоидага кўра, бу дорилар ҳеч қандай ён таъсирга эга емас, фақат компонентнинг индивидуал кўтара олмаслигидан ташқари. Кўпинча, махсус кремдан жинсий алоқа қилишдан 20 дақиқа олдин фойдаланиш керак, таъсир бир неча соат давом этади. Бундай воситаларни гинеколог тавсия қилиши мумкин, уларнинг ҳар хил турлари мавжуд. Аёл жинсий аъзоларининг кенгайиши каби нозик муаммога дуч келган аёлларнинг кўпчилиги ҳиссий қийинчилик ва депрессияга тушиши мумкин. Бироқ, бугунги кунда бундай муаммони ҳал қилиш қийин емас. Тўлақонли жинсий ҳаётни йўлга қўйиш ва жуфти билан бахтли ҳаёт кечириш учун ҳар бир аёл ўзи учун маъқул бўлган усулдан фойдаланиши мумкин.\nПред. Қулоқ шанғиллаши – сабаби, давоси\nСледующая Коронавирусга қарши вакцинанинг биринчи синовлари бошланди\nАдлия вазирлиги фаолиятининг стратегик йўналишларини белгилаб олди\nЎз клубидан қувилганлар\n2019 йилда қарийб 5 миллионта йўл ҳаракати қоидабузарлиги қайд этилган\nЭвертон – Тоттенхэм. Андре Гомешнинг оёғи синди


Исфарадаги бозорда ўзбек маҳсулотлари бўйича вакили Абдуғани Рауфовнинг сўзларига қараганда, бозорнинг ҳувиллаб қолишининг асосий сабабларидан бири Тожикистон томонидан белгиланган юқори божхона тўловларидир.\nЎз навбатида Исфара шаҳар раисининг ўринбосари Собит Умарзода ўзбек тадбиркорларининг матова бошқа маҳсулотлари юқори сифатга эга бўлмагани ва шу сабабли сотувчилар харидор топа олмаганликлари учун «ўзбек бозори» ёпилганини айтади. Унинг қўшимча қилишича, айни дамда ўзбек тадбиркорлари шаҳарнинг бошқа бозорида мева сотиш билан шуғулланмоқда.\nИсфара шаҳар раисининг ўринбосари божхона секторидаги муаммолардан кўз юмади. Унинг таъкидлашича, ўзбек тадбиркорлари Тожикистондан божхона тўловлари бекор қилинишини сўрашган. Бироқ шу йилнинг ёз фаслида ўзбек расмийлари Тожикистон фуқароларига чегарадан 10 килограммдан ортиқ юк олиб ўтишни тақиқлашди. Ўшанда Тожикистон ҳукумати Ўзбекистон фуқаролари ўзлари билан 50 килограмм юк олиб ўтишини эълон қилди.\nУч ой муқаддам "Навбаҳор"да 100га яқин ўзбекистонлик фаолият юритарди. Улар асосан озиқ-овқат маҳсулотларини сотишар эди.\nШунга қарамай, Тожикистон ҳукуматининг маълум қилишича, 2018 йилнинг 9 ойи мобайнида Тожикистон ва Ўзбекистон ўртасидаги савдо ҳажми 220 миллион долларга етган.


Ёсин сурасининг фазилатлари - 5 Мая 2021 - www.SheJoT.CoM\nГлавная » 2021 » Май » 5 » Ёсин сурасининг фазилатлари\nЁсин сурасининг фазилатлари\nЁсин сурасининг фазилатлари тўғрисида кўп ҳадиси шарифлар ривоят қилинган. Уларда айтилишича, кимда-ким бу сурани ихлос билан ўқиса, ҳожати раво бўлади, хавф-хатарда бўлса хотиржамлик топади, камбағал бўлса бойликка эришади, маҳбус бўлса озодликка чиқади, қарздор бўлса қарзини осон узади .\n- Расулуллоҳ соллаллоҳу алайҳи ва саллам шундай деганлар: "Ёсин Қуръоннинг қалбидир. Ким уни Аллоҳ (розилиги)ни, охират кунини истаб тиловат қилса, гуноҳлари кечирилади. Уни ўликларингизга ўқинглар”.\n- Яҳё ибн Абу Касир айтади: "Ким тонг отганда Ёсин сурасини ўқиса, кечгача хурсандчиликда бўлади. Ким уни кеч кирганда ўқиса, тонг отгунча хурсандчиликда бўлади. Буни тажрибада синаган одам бизга хабар қилишича, Ёсин сураси Қуръоннинг қалбидир”.\nЁСИН СУРАСИ ҚУЙИДАГИ ФАЗИЛАТЛАРГА ЭГА:\n☘ Ёсин – Қуръоннинг қалби;\n☘ Ёсин сураси ўқилса, руҳнинг танадан чиқиши осонлашади;\n☘ Ёсинни ўқиган кишига Қуръонни ўн марта хатм қилиш савоби берилади;\n☘ Ёсинни ихлос билан ўқиган банда гуноҳлари кечирилади;\n☘ Тонгда ёки кеч кирганда Ёсин сурасини тиловат қилган одамнинг мушкуллари осон бўлади, ҳожатлари раво этилади.\n- Ибн Аббос розияллоҳу анҳудан ривоят қилинишича, Набий соллаллоҳу алайҳи ва саллам: "Ёсин сураси умматимдан ҳар бир инсон қалбида бўлишини хоҳлардим”, деганлар .\nШунинг учун ҳар бир мўмин-мусулмон банда Ёсин сурасини ўқиб-ўрганса, ёд олса, Расулуллоҳ соллаллоҳу алайҳи ва саллам тавсияларига мувофиқ иш бўлади.\nКатегория: HIDOYAT SARI / ҲИДОЯТ САРИ | Просмотров: 26 | Добавил: iphone | Теги: #xabarlar, #Yangiliklar, #Yangilik, #новости, #newsuz, #uznews, #ahborot, #news, #habarlar | Рейтинг: 0.0/0


Бобурнинг “Махфий васиятнома”си ҳақида биласизми? - 11 Февраля 2020 - Блог - WWW.SHERLAR.ORG - SMS SHERLAR, SEVGI SHERLARI, YANGI\nЧетверг, 27.02.2020, 02:09\nГлавная » 2020 » Февраль » 11 » Бобурнинг “Махфий васиятнома”си ҳақида биласизми?\nЎз ҳаётини бетоб фарзанди Ҳумоюнга беришга тайёр бўлган ота – ёзма васиятнома ёзиб қолдирган. Бу "Махфий васиятнома” деб аталиб, 935 ҳижрий йил ( 1529 йил 11 январ) "Нилуфар” боғида ёзилган.\n"Махфий васиятнома” ўнг томондан доира ичида Бобурнинг "933. Подшоҳ Баҳодир ғозий Заҳириддин Муҳаммад Бобур” деб нақшланган муҳри ҳам берилган. Бу васиятнома Ҳиндистонни бошқаришга оид бўлгани учун ҳам махфий саналган. Бу васиятнома билан ҳинд профессорлари Сайид Росс Маъсуд, Ҳ.Шерваний ҳамда Жайпурдаги Ражастон университетининг профессори тарихчи олим Р.Натҳ таниш бўлган. Васиятнома форс тилида ёзилган. Ҳиндистонда сигир муқаддас бўлганлиги сабабли "Ҳиндистоннинг қалбини қўлга киритаман десангиз, сигир сўймоқдан ўзингизни тийинг, бунинг эвазига халқнинг қалби сизга яқин бўлади”, дея насиҳат қилинади васиятномада.\nҲозирги кунда Бобурнинг васиятномаси Бҳопал Давлат кутубхонасида сақланади. Унинг фотонусхасини биринчи бўлиб кутубхона мудири Б. Гошал олиб, жаноб Саид Росс Маъсудга юборган. Васиятнома настаълиқ хатида ёзилган.\n47 йиллик умрининг 36 йилини жангу жадалларда ўтказган Бобур ҳиндлар орасида "Қаландар” номини олган. У тўғрисўз, ҳақиқатгўй солномачи, "Бобурнома” муаллифидир.\nКатегория: Fikr va Mulohaza qiling | Просмотров: 13 | Добавил: sherlarorg | Теги: #uznews, #Yangiliklar, #новости, #Yangilik, #xabarlar, #ahborot, #newsuz, #habarlar, #news | Рейтинг: 0.0/0


Human Rights Watch Мьянма армиясини инсониятга қарши жиноятларда айблади\n15:20 / 26.09.2017\nHuman Rights Watch халқаро ҳуқуқни муҳофаза қилиш ташкилоти Ракхайн ғарбий штати ҳудудидаги вазият туфайли Мьянма қуролли кучларини инсониятга қарши жиноятларда айблади. Сешанба куни ташкилот сайтида шу мазмундаги баёнот чоп этилди.\n"Ҳарбийлар депортация қилишди, одамларни ўлдиришди, зўравонлик қилишди ва Ракхайн шимолида роҳингя мусулмонларини таъқиб этишди, бу эса кўплаб ўлим ҳолатлари ва оммавий қочишга олиб келди", - дейилади баёнотда. Ҳуқуқ ҳимоячилари шунингдек БМТ Хавфсизлик Кенгаши ва қатор мамлакатларни дарҳол санкциялар жорий қилиш ва республика қуролли кучларига қурол етказиш бўйича эмбарго киритишга чақирди.\nМьянма ҳукумати матбуот котиби Зав Тхай, ўз навбатида, ҳуқуқ ҳимоячиларининг айблови "ҳеч қандай жиддий исботга эга эмас"лигини айтиб, уларни ҳам "хавфли" эканини таъкидлади. Бундан аввал Мьянманинг БМТдаги вакили Хау До Суан республика ҳукуматига қарши роҳингялар геноциди ва минтақада этник тозалаш ўтказишга доир айбловларни инкор қилганди.\nРакхайн ҳудудидаги вазият 25 августда - "Аракан роҳингялари қутқарув армияси" ҳаракатининг юзлаб жангарилари 30 полиция пунктига ҳужум қилгандан кейин кескин ёмонлашди. Шундан сўнг Мьянма хавфсизлик кучлари минтақада куч ишлата бошлашди. Сўнгги маълумотларга кўра, зиддиятлар 400дан ортиқ кишининг ҳаётига зомин бўлган. Охирги ойнинг ўзида Ракхайндан Бангладешга 436 минг киши қочиб ўтган.\nЯкшанба куни Ракхайнда роҳингя жангарилари томонидан ўлдирилган 28 нафар этник ҳиндунинг оммавий кўмилгани аниқланди. Душанба куни яна 17 жасад кўмилган жой аниқланди. Ҳукумат "Аракан роҳингя қутқаруви армияси" жангариларини тинч аҳолини ўлдиришда айблади.\nИчки ишлар вазирлигида Human Rights Watch вакиллари билан учрашув ўтказилди\n08:41 / 31.03.2018


Қорақалпоғистон Республикасида VII ҳисобот-сайлов Конференцияси бўлиб ўтди\n16:48 / 19.07.2016\nЖорий йилнинг 19 июль куни Нукус шаҳридаги “Ёшлар маркази”да “Камолот” ёшлар ижтимоий ҳаракати Қорақалпоғистон Республикаси Кенгашининг VII ҳисобот-сайлов Конференцияси бўлиб ўтди. Ушбу конференцияда иқтидорли ёшлардан ташкил топган 177 та делегат иштирок этди. Конференция иштирокчилари ва меҳмонларни иқтидорли ёшлар томонидан такшил қилинган кўргазма билан кутиб олишди.\nУнда Ҳаракатнинг Қорақалпоғистон Республикаси Кенгаши аъзолари, маҳаллий Кенгашлар Конференцияларида сайланган делегатлар, фаол ёшлар ҳамда оммавий ахборот воситалари вакиллари иштирок этди.\nКонференция кун тартибидаги биринчи масала “Камолот” ёшлар ижтимоий ҳаракати Қорақалпоғистон Республикаси Кенгашининг ва назорат-тафтиш комиссиясининг ўтган даврдаги олиб борган ишлар ҳақидаги ҳисоботи ҳамда эндиликда амалга оширилиши зарур бўлган асосий вазифалар ҳақида сўз борди. Ҳаракатнинг Қорақалпоғистон Республикаси Кенгашининг амалдаги раиси Абатбай Данияров Ҳаракатнинг ўтган даврда олиб борган ишлари бўйича ҳисобот бериб ўтди.


ИСЛОМ ЦИВИЛИЗАЦИЯСИ АТРИБУТЛАРИ 9-суҳбат\nСоздано 06 Июль 2018\tПросмотров: 2276\nҚУРЪОНИ КАРИМ СУРАЛАРИ ҲАҚИДА\n2-СУРА: «БАҚАРА» |«СИГИР»(121-150)\nСУРАнинг АРАБЧА МАТНИ ва ЎЗБЕК ТИЛИГА ТАРЖИМАСИ\nМеҳрибон ва раҳмли Аллоҳ номи билан (бошлайман)!\nالَّذِينَ آتَيْنَاهُمُ الْكِتَابَ يَتْلُونَهُ حَقَّ تِلاَوَتِهِ أُوْلَئِكَ يُؤْمِنُونَ بِهِ وَمن يَكْفُرْ بِهِ فَأُوْلَئِكَ هُمُ الْخَاسِرُونَ\nБиз китоб берганлардан уни ўрнига қўйиб тиловат қиладиганлари, ана ўшалари унга иймон келтиради. Ким унга куфр келтирса, ана ўшалар, ўзларигина ютқазганлардир.\nИброҳимни Роббиси калималар ила синаб кўрганда, у уларни батамом адо этганини эсла! У зот:«Мен, албатта, сени одамларга имом қилмоқчиман» деди. У: «Зурриётимдан ҳамми?» - деди. У зот «Золимлар аҳдимга ҳеч қачон эриша олмаслар», - деди.\n«Уй»ни одамлар учун масаба ва омонлик жойи қилганимизни эсланг. Ва Иброҳимнинг мақомини намозгоҳ тутинг. Ва Иброҳим ва Исмоилга: «Уйимни тавоф қилувчилар, муқим турувчилар, рукуъ ва сажда қилувчилар учун поклаб қўйинглар», деб амр қилдик.\nوَإِذْ قَالَ إِبْرَاهِيمُ رَبِّ اجْعَلْ هَذَا بَلَدًا آمِنًا وَارْزُقْ أَهْلَهُ مِنَ الثَّمَرَاتِ مَنْ آمَنَ مِنْهُم بِاللّهِ وَالْيَوْمِ الآخِرِ قَالَ وَمَن كَفَرَ فَأُمَتِّعُهُ قَلِيلاً ثُمَّ أَضْطَرُّهُ إِلَى عَذَابِ النَّارِ وَبِئْسَ الْمَصِيرُ\nИброҳимнинг: «Роббим, буни омонлик юрти қилгин ва аҳлидан Аллоҳга ва қиёмат кунига иймон келтирганларини мевалар ила ризқлантиргин», деганини эсла. У зот: «Ким куфр келтирса, озгина ҳузур бахш этаман, сўнгра дўзах азобига мажбур қиламан ва у қандай ҳам ёмон жой!» деди.\nИброҳим билан Исмоил: «Эй Роббимиз, биздан қабул эт, албатта, Сенинг Ўзинг эшитувчи, билувчи зотсан», деб, байтнинг пойдеворларини кўтараётганини эсла.\n«Роббимиз, ўзларининг ичидан уларга оятларингни тиловат қилиб берадиган, китобни ва ҳикматни ўргатадиган, уларни поклайдиган Пайғамбар юбор. Албатта, Сенинг Ўзинг азиз ва ҳикматли зотсан».\nЎзини эси паст санаганларгина Иброҳимнинг миллатидан юз ўгиради. Албатта, Биз уни бу дунёда танлаб олдик ва, албатта, у охиратда солиҳлардан бўлгай.\nЧунки Робби унга: «Мусулмон бўл!» деганида, у: «Оламларнинг Роббига мусулмон бўлдим», деди.\nИброҳим ўша (миллат)нинг болаларига васият қилди. Яъқуб ҳам: «Эй болаларим, албатта, Аллоҳ сизларга динни танлади, сизлар мусулмон бўлмасдан туриб ўлмайсиз» деди.\nأَمْ كُنتُمْ شُهَدَاء إِذْ حَضَرَ يَعْقُوبَ الْمَوْتُ إِذْ قَالَ لِبَنِيهِ مَا تَعْبُدُونَ مِن بَعْدِي قَالُواْ نَعْبُدُ إِلَهَكَ وَإِلَهَ آبَائِكَ إِبْرَاهِيمَ وَإِسْمَاعِيلَ وَإِسْحَقَ إِلَهًا وَاحِدًا وَنَحْنُ لَهُ مُسْلِمُونَ\nЁки Яъқубга ўлим ҳозир бўлиб, у ўз болаларига: «Мендан кейин нимага ибодат қиласизлар?» деганида, улар: «Сенинг илоҳингга ва оталаринг Иброҳим, Исмоил ва Исҳоқларнинг илоҳига, ёлғиз илоҳга ибодат қиламиз ҳамда биз Унга мусулмон бўлувчимиз», деганларида гувоҳ бўлганмисиз?!\nУлар бир уммат эди, ўтиб кетдилар. Уларга ўзлари касб қилганлари бўлади. Сизларга ўзингиз касб қилганингиз бўлади. Уларнинг қилган амалларидан сиз сўралмайсиз.\nУлар: «Яҳудий ёки насроний бўлинг, ҳидоят топасиз», дейдилар. Балки: «Иброҳимнинг ҳаниф миллатига (динига) эргашамиз ва у мушриклардан бўлмаган», деб айт.\nАйтинглар: «Аллоҳга ва бизга туширилган нарсага, Иброҳим, Исмоил, Исҳоқ, Яъқуб, асботларга туширилган нарсага, Мусо ва Ийсога берилган нарсага ва Пайғамбарларга Роббиларидан берилган нарсага иймон келтирдик. Уларнинг орасидан бирортасини фарқламаймиз ва биз Унга мусулмонлармиз».\nАгар сиз иймон келтирганга ўхшаш иймон келтирсалар, батаҳқиқ, ҳидоят топадилар. Ва агар юз ўгирсалар, бас, албатта, улар хилофдан бошқа нарсада бўлмайдилар. Аллоҳ сенга улар (ёмонлиги)дан кифоя қилади. Ва У эшитувчи, билувчи зотдир.\nأَمْ تَقُولُونَ إِنَّ إِبْرَاهِيمَ وَإِسْمَاعِيلَ وَإِسْحَقَ وَيَعْقُوبَ وَالأسْبَاطَ كَانُواْ هُودًا أَوْ نَصَارَى قُلْ أَأَنتُمْ أَعْلَمُ أَمِ اللّهُ وَمَنْ أَظْلَمُ مِمَّن كَتَمَ شَهَادَةً عِندَهُ مِنَ اللّهِ وَمَا اللّهُ بِغَافِلٍ عَمَّا تَعْمَلُونَ\nУлар бир уммат эдилар, ўтиб кетдилар. Уларга ўзлари касб қилганлари бўлади. Сизларга ўзингиз касб қилганингиз бўлади. Уларнинг қилган амалларидан сизлар сўралмайсизлар.\nОдамлардан эси пастлари: «Буларни қиблаларидан нима юз ўгиртирди экан?» дейдилар. «Машриқу мағриб Аллоҳники, кимни хоҳласа, ўшани тўғри йўлга бошлайди», деб айт.\nШунингдек, сизларни одамлар устидан гувоҳ бўлишингиз ва Пайғамбар сизларнинг устингиздан гувоҳ бўлиши учун ўрта миллат қилдик. Сен аввал юзланган қиблани ортга бурилиб кетадиганлар ким-у Пайғамбарга эргашувчилар ким эканини билиш учунгина қилганмиз. Гарчи бу иш Аллоҳ ҳидоятга солганлардан бошқаларга оғир бўлса ҳам. Аллоҳ иймонингизни зое қилмайди. Албатта, Аллоҳ одамларга меҳрибон ва раҳмлидир.\nГоҳо юзингни осмонга тез-тез бурилганини кўрамиз. Бас, албатта, сени ўзинг рози бўлган қиблага қаратамиз. Юзингни Масжидул Ҳаром томон бур. Қаерда бўлсангиз ҳам, юзингизни у томон бурингиз. Албатта, китоб берилганлар уни Роббиларидан бўлган ҳақ эканини биладилар. Ва Аллоҳ уларнинг қилаётган амалларидан ғофил эмасдир.\nАгар китоб берилганларга барча ҳужжатларни келтирсанг ҳам, сенинг қиблангга эргашмаслар. Сен ҳам уларнинг қибласига эргашувчи эмассан. Ва улар бир-бирларининг қибласига эргашувчи эмаслар. Агар сенга келган илмдан кейин ҳам уларнинг ҳавою нафсларига эргашсанг, унда, албатта, золимлардан бўлурсан.\nКитоб берилганлар уни худди болаларини танигандек танийдилар. Ва, албатта, улардан бир гуруҳлари билиб туриб ҳақни беркитадилар.\nБу ҳақ Роббингдандир, ҳеч-ҳеч шак қилувчилардан бўлма.\nҲар кимнинг юзланадиган тарафи бор. У ўшанга боқади. Яхшиликларга шошилинг. Қаерда бўлсангиз ҳам, Аллоҳ сизларни жамлайди. Албатта, Аллоҳ ҳар бир нарсага қодирдир.\nВа қаердан чиқсанг ҳам, юзингни Масжидул Ҳаром томон бур. Қаерда бўлсангиз ҳам, юзингизни у томонга буринг. Одамларда сизга қарши ҳужжат бўлмаслиги учун. Улардан зулм қилганларидан қўрқманглар, Мендан қўрқинглар. Ва сизга неъматимни батамом этиш учун, шоядки ҳидоят топсангиз.\n(2-суранинг қолган оятларини келгуси ҳафтада ўқийсиз).\nСуҳбатни фалсафа фанлари доктори, профессор Б.О.Тураев олиб борди.


“ИККИНЧИ ТУМОР” ЯНА САҲНАДА\nТаъкидлаш жоизки, мазкур асар театр ижодий жамоаси томонидан илк марта 2007 йилда саҳнага олиб чиқилган бўлиб, Эркин Воҳидов таваллудининг 80 йиллиги муносабати билан қайта саҳналаштирилди. Режиссёр Актам Бойтўраев раҳбарлигида сайқалланган спектаклда бош ролларни актёрлар Ўткир Бойқобилов, Ориф Маматов ижро этишди.\nАсарнинг асосий ғояси инсон руҳияти, унинг онгини бошқариб бўлмаслиги, бу илоҳий яратиқни қайта яратиш имконсизлигини очиб беришга қаратилган. Бош қаҳрамон – руҳшунос олим Мизроб Маҳмудий худди шу ишга қўл уради, аммо кейин ўз тажрибаларининг аччиқ, фожиали натижаларини кўриб, пушаймонлик, афсус гирдобида қолади.\n- Ҳаётда одамга қандай яшаш кераклигини ўргатиб бўлмайди, - дейди мазкур роль ижрочиси Ўткир Бойқобилов. – Менинг талқинимдаги қаҳрамон шу ишни амалга оширишни истади, у ўзини инсон миясининг билимдони санаб, оддийгина, саводсиз бир йигит – Матмусани катта бир корхона раҳбари даражасига олиб чиқади. Аммо бу тажриба ўзини оқламайди, ўзлигидан жудо бўлган, буткул бошқа одамга айланган Матмуса энди жамият учун зарарли бир кимсага айланади.\nТумор – мажозий маънода инсоннинг ўзлиги, унинг “мен”и. Матмуса бўйнига тумор қилиб осиб юрган жумла, яъни ўқувчилигида ўқитувчиси томонидан унинг билим даражасига берилган баҳо аслида бу йигитнинг ҳақиқий баҳоси, унинг асл қиёфаси. Профессорнинг тажрибалари самараси ўлароқ Матмуса иккинчи туморга ҳам эга бўлади. Гарчи бу нишон унга мансаб, лавозим берса-да, жамиятнинг юқори қатламига чиқишига калит бўлса-да, унинг асл қиёфасини ўзгартириб беролмайди. Асарда айни ғоя таъсирчан услубда ёритилган ва бу мақсад режиссёрнинг муваффақиятли ёндашуви ҳамда актёрларнинг моҳирона ижроси воситасида томошабинга етказилди.\n- Спектаклни қизиқиш билан томоша қилдим, - дейди Чироқчи туманидаги 151-мактаб ўқитувчиси Заргул Арабова. – Саҳнада гавдалантирилган қаҳрамон фожиаси мени ларзага солди. Энг ёмони инсоннинг ўзидан воз кечиши, бошқаларга ўз ҳаёти устидан ҳукм чиқаришга изн бериши, деган хулосага келдим.\nАсарнинг яна бир жиҳати шундаки, унда жамиятимизда учраётган айрим иллатлар “коса тагида нимкоса” тарзида кўрсатиб берилади. Биргина тажриба атрофида хўжакўрсинга ишлаш ва яшаш, мансабпарастлик, қоғозбозлик каби иллатлар бўй кўрсатади ва бундай ҳолатларнинг авж олиши жамиятни таназзулга етаклаши мумкинлиги Матмуса мисолида очиб берилади.\nСпектаклда Холдор Холниёзов, Нилуфар Жалилова, Сарвар Бадиров каби театр актёрларининг ижроси ҳам томошабинларга манзур бўлди.


Лукашенко баёноти: ОДКБ, жангарилар ва рангли инқилоблар ҳақида\n13:38 29 Октябр 2020\n18:08 22.08.2020 (Янгиланган 18:39 22.08.2020) Ҳавола олиш\nЛукашенко ўз чиқиши давомида чегарачиларга Беларус ҳудудига жангарилар, фитначилар ва қурол кириб келишининг олдини олиш топшириғини буюрган.\nТОШКЕНТ, 22 авг - Sputnik. Беларус президенти Александр Лукашенко Гродно шаҳридаги митинг вақтида мамлакатдаги сиёсий вазият, иш ташлашлар, митинглар ҳақида ўз фикрларини билдирди, деб хабар қилмоқда РИА Новости.\nХусусан, Беларус етакчиси душанбадан кундан бошлаб забастовка уюштираётган корхоналарни ёпишни буюрган. "У ёққа кимни таклиф қилишни кейин ҳал этамиз", - деган президент.\nШунингдек, Беларус етакчиси ўз чиқиши давомида агар у президент вазифасини бажаришдан тўхтаганида, республикани "синдириб, парчалаб, туфлаб ташлаган" бўлишларини айтган.\n"Бугун масала Лукашенкода эмас. Мен (президентлик - таҳр.) бу нонни еб тўйганман. Лекин бир дақиқага Лукашенкони йўқ, деб тасаввур қилинг. Ҳозир йўқ, деб. Тасаввур қиляпсизми, ғарбий чегарада бугун ким қўмондонлик қилган бўлишини? Тасаввур қилинг, мудофаа вазири ким олдида гердайиб туриб, ҳисоб беришини. Биз сиз билан бу майдонда хўжайин бўлмас эдик, бизни синдиришарди, майдалашарди ва тупуриб ташлашарди", - деди Лукашенко.\nБеларус етакчиси президент сайловидан кейин мамлакатда юз берган тартибсизликлар ташкилотчилари беларуслар эмас, чет элликлар бўлганини маълум қилди.\n"Чегарадан ҳар-хил одам ўтади... Келишди, байроқларни силкитишди, қий-чув кўтаришди, сизларни тартибсизликларга даъват қилишди. Тартибсизликларни юзага келтирганлар - гродноликлар, беларуслар эмас. Улар у ёқда - Варшавага, Вильнюсга яқин жойда ўтиришибди", - деб баёнот қилди беларус президенти.\nУ шунингдек, президент лавозимига муқобил даъвогарлар "қаёққа қараб қочганига" эътибор қаратди. "Ахир уларни ҳеч ким сиқувга олгани йўқ, Беларусдан қувган эмас, уларнинг ўзлари, айримлари, мен уларни қутқаришимни илтимос қилган эди. Айримлари РФ ва Украинани айланиб келиб, у ёқда (Ғарбда - таҳр.) қўним топдилар. Ахир биз кўр эмасмиз, кўряпмизку, нималар бўлаётганини?", - деб давом этди Лукашенко.\nБеларус президенти Александр Лукашенко ОДКБга аъзо-давлатлар "республикани таҳқирлашга йўл қўймаслик" позициясини эгаллаганликларини, аммо Минск масалани ўзи ҳал этишини, бироқ кўмак учун миннатдорлигини айтиб ўтди.\n"Мен сизларни огоҳлантириш баробарида, эслатиб ўтмоқчиман: бу фақат бизнинг чегарамиз эмас, Бу Иттифоқдош давлат чегараси, ОДКБ чегараси. Жавоб ҳам шунга яраша бўлади", - деди Лукашенко.\nШунингдек, Беларус президенти Александр Лукашенко мамлакатдаги вазият "рангли инқилоблар режаси бўйича" ривожланаётганига ишора қилган.\n"Тахмин қилганимиздек, барчаси рангли инқилоблар режаси бўйича амалга ошмоқда: мамлакат ички сиёсий ҳолатини қўзғатишга ҳаракатлар бўляпти. Бу ерда ташқи омиллар ҳам ишга жалб қилинган", - деди президент.\nБеларус президенти мамлакат ҳарбий қўмондонлигига, республиканинг ҳудудий яхлитлигини сақлаб қолиш мақсадида "энг қатъий чораларни кўришни" буюрган.\nЛукашенко, энг аввало маркази Гродно шаҳри бўлган мамлакатнинг ғарбий гавҳарини ҳимоялаш зарурлигини алоҳида таъкидлаб ўтган.\nСал олдинроқ ОАВлар Беларус 28-31 август кунлари гродно йўналишида комплекс тактик ўқувларни ўтказишни режалаштираётгани ҳақида хабар беришган эди.\nБеларус бўйлаб норозилик акциялари 9 августдан кейин, мамлакатда бўлиб ўтган президент сайловларида олтинчи маротаба 80,1% овоз билан Лукашенко ғолиб бўлганидан сўнг бошланган эди. Оппозиция фикрича, сайловларда Лукашенко эмас, Светлана Тихановская ғалаба қозонган. Биринчи кунларда акциялар куч тузилмалари томонидан бостирилди, натижаларга қарши бўлган протест иштирокчиларига нисбатан кўз ёш келтирувчи газ, водомет, шовқин гранаталари, резина ўқлар қўлланилди. Сўнгра ҳуқуқ-тартибот органлари митингларни тарқатишни ва куч ишлатишни тўхтатди. Расмий маълумотларга кўра, илк кунларда 6,7 минг киши қўлга олинган. Республика ИИВ маълумотларига кўра, тартибсизликлар давомида юзлаб одамлар жабрланган, улар орасида 120 дан ортиқ ҳуқуқ-тартибот органлари ходимлари ҳам бор. Уч нафар протест қатнашчилари ҳалок бўлганлар.\nКимга аза, кимга тўй: коронавирусга қарши дори нархлари билан боғлиқ вазият ҳақида\n13:29 Кимга аза, кимга тўй: коронавирусга қарши дори нархлари билан боғлиқ вазият ҳақида


Манчестерлик “олифталар” Неймарга йилига 60 млн евро беришмоқчи » Скачать музыку бесплатно новинки музыки 2016-2017\nКомментариев: 0 Просмотров: 206 Дата: 10-02-2016, 21:55 Каталониянинг “Барселона” клуби ҳужумчиси Неймарнинг бозори чаққон чиқиб қолди. Уни дастлаб “Реал” ўз таркибига қўшиб олиш учун жиддий курашаётгани ва бразилиялик форвард учун 190 миллион евро бериши мумкинлиги хабар берилганди. Бугун эса Неймар учун курашга Англиянинг “Манчестер Юнайтед” ва “Манчестер Сити” каби клублари қўшилишган. The Sun нашрининг маълум қилишича, манчестерлик “олифталар” “Барселона” футболчиси учун йилига 60 миллион евро беришга тайёрликларини билдиришган.Маълумот ўрнида, бир неча кун олдин Неймар Гвардиола билан бир жамоада ишлаш нияти борлигини билдирганди. Агар ёзда “Манчестер Сити”га Пеп келадиган бўлса, ҳужумчи шаҳарликлар вариантини ўйлаб кўриши ҳам мумкин. - деб хабар бермоқда Stadion.uz нашри.


Бир ҳафтада аукцион орқали 9,4 млрд сўмлик авторақамлар сотилди – Газета.uz\nБир ҳафтада аукцион орқали 9,4 млрд сўмлик авторақамлар сотилди\n1 — 7 ноябрь кунлари онлайн аукцион орқали жами 9,4 млрд сўмлик 3663 та авторақам сотилди. Шунингдек, биржа савдолари орқали жами 1 трлн 442,3 млрд сўмлик товар ресурслари сотилган.\nLotinchada 9 ноябр 2021, 16:57 Иқтисодиёт\n1 — 7 ноябрь кунлари онлайн аукцион орқали умумий суммаси 9,4 млрд сўмлик 3663 та авторақам сотилган. Бу ҳақда республика товар-хом ашё биржаси хабар берди.\nУшбу давр мобайнида «Ўзбекистон республика товар-хом ашё биржаси» АЖнинг барча савдо платформаларида 1 трлн 733,1 млрд сўмлик товарлар сотилган. Ушбу кўрсаткич ўтган ҳафтага нисбатан 8,1% га паст. Бунда биржа савдолари сотувларнинг 83,2 фоизини, кўргазма-ярмарка савдолари — 1,7 фоизни, электрон давлат харидлари — 14,5 фоизни ва авторақамларнинг онлайн-аукциони — 0,5 фоизини ташкил этди.\nҚайд этилишича, кичик бизнес ва хусусий тадбиркорлик субъектлари иштирокида тузилган битимларнинг умумий ҳажми 650,9 млрд сўмни ташкил қилган. Давлат харидлари тизимларида ўтказилган электрон савдолар натижасида бюджет ва корпоратив буюртмачиларининг қарийб 59,6 млрд сўмлик маблағлари тежалди.\nЎтган ҳафтада очиқ биржа савдолари орқали жами 1 трлн 442,3 млрд сўмлик товар ресурслари сотилган. Сотувчи корхоналар маҳсулотларни тасдиқланган жадвалларга риоя қилган ҳолда биржа савдоларига қўйган.\nЖумладан ҳафта мобайнида биржа савдоларига 5982 тонна пахта ёғи қўйилган ва улардан 2215 тоннаси, яъни 37,0% қисми сотилган. Ўтказилган савдоларда ҳар куни ўртача 75 харидор иштирок этган. Барча навли пахта ёғининг кунлик ўртача нархлари маҳсулотнинг бир тоннаси учун 15 млн 952,7 минг сўмдан 15 млн 802,0 минг сўмгача, яъни 0,9% га пасайгани таъкидланди. Биринчи навли пахта ёғининг ўртача ҳафталик котировкаси эса 18 млн 053,4 минг сўмни ташкил этган.\nШунингдек, ҳафта давомида биржа савдоларига 292,65 минг тонна цемент қўйилган ва улардан 126,163 минг тоннаси, яъни 43,1% қисми сотилган. Ўртача кунлик сотув ҳажмлари 25,2 минг тоннани ташкил қилди. Кўриб чиқилаётган даврда цементнинг барча категорияси бўйича шаклланган кунлик ўртача нархлар маҳсулотнинг бир тоннаси учун 510 минг сўмдан 485,8 минг сўмгача, яъни 4,8 фоизга пасайган.\nЎтган ҳафтада биржа савдоларига 10,573 минг тонна кўмир қўйилган ва улардан 5,847 минг тоннаси, яъни 55,3% қисми сотилган. Ўтказилган савдоларда ҳар куни ўртача 13 харидор иштирок этган. Ҳафта давомида кўмирнинг кунлик ўртача нархлари маҳсулотнинг бир тоннаси учун 334,9 минг сўмдан 301,9 минг сўмгача, яъни 9,8 фоизга пасайган. Кўмирнинг ўртача ҳафталик котировкаси 346,8 минг сўмни ташкил этди.\nЭслатиб ўтамиз, аввалроқ «Газета.uz» январь-сентябрь ойларида онлайн-аукционлар орқали 221,1 млрд сўмлик «чиройли» авторақамлар сотилгани ҳақида хабар берганди.\n#ўзбекистон республика товар-хом ашё биржаси\nЯнварь-сентябрь ойларида онлайн-аукционлар орқали 221,1 млрд сўмлик «чиройли» авторақамлар сотилган 8 октябр 2021, 18:44\n21.01 Фарғона вилояти прокуратураси катта прокурори ҳибсга олинди\n21.01 Қирғизистон кам қувватли АЭС қуришни режалаштирмоқда


ХОТИН-ҚИЗЛАР САЙЛОВ ЖАРАЁНЛАРИДА ФАОЛ ҚАТНАШМОҚДА - Ўзбекистон овози газетаси\nХОТИН-ҚИЗЛАР САЙЛОВ ЖАРАЁНЛАРИДА ФАОЛ ҚАТНАШМОҚДА\nБугун бутун дунёда хотин-қизларнинг сиёсий жараёнлардаги иштироки тобора ортиб бормоқда. Буни мамлакатимиздаги сайлов жараёнларида ҳам кузатиш мумкин. Сайлов кампанияси пайтида қонунийликни таъминлашда опа-сингилларимизнинг сайлов органларида, партия фаолияти ва сайлов кампаниясини олиб боришда, сайловчиларнинг ҳуқуқий маданиятини оширишда фаол қатнашиши муҳим аҳамият касб этади.\nЎзбекистон ХДП Тошкент шаҳар кенгаши, Тошкент шаҳар ҳокимлиги, Хотин қизлар қўмитаси ҳамкорлигида Тошкент тиббиёт академиясида ўтказилган тадбирда шу ҳақда фикр юритилди.\nТаъкидландики, Президент сайловига тайёргарликнинг барча босқичида опа-сингилларимиз юксак фаолликни намойиш этаётгани ниҳоятда қувонарлидир. Чунки бунинг учун юртимизда барча шарт-шароит яратилган. Мамлакатимиз Конституциясида барча фуқаролар бир хил ҳуқуқ ва эркинликларга эга бўлиб, жинси, ирқи, миллати, тили, дини, ижтимоий келиб чиқиши, эътиқоди, шахси ва ижтимоий мавқеидан қатъи назар, қонун олдида тенг эканлиги мустаҳкамлаб қўйилган.\n— Айни пайтда Ўзбекистон Республикаси Президенти сайловини ўтказувчи округ сайлов комиссиялари таркибида аёллар 36,8 фоизни ташкил қилади, — дейди Тошкент шаҳар ҳокими ўринбосари, шаҳар Хотин-қизлар қўмитаси раиси Фарида Абдураҳмонова. — Тошкент шаҳридаги сайловга тайёргарлик кўриш ва овоз беришни бевосита ташкил қилиш зиммасига юклатилган участка сайлов комиссиялари аъзоларининг 50 фоиздан ортиғи аёллардан иборат. Уларнинг аксарияти аҳоли, айниқса, ёшлар орасида катта обрўга эга бўлган, овоз беришда ҳар бир сайловчи иштирокининг муҳимлигини тушунтира оладиган педагог-ўқитувчилардир.\nМамлакатимизда 21 миллион 435 минг нафардан зиёд сайловчи рўйхатга олинган бўлса, уларнинг 10 миллион 825 минг нафардан ортиғи аёллар, 555 мингдан зиёди эса биринчи марта овоз берадиган ёшлардир. Тошкент шаҳрида 35 минг 600 нафардан ортиқ биринчи марта овоз берадиган сайловчи рўйхатга олинган бўлса, уларнинг 17 300 нафардан ортиғини хотин-қизлар ташкил этмоқда.\n— Мен бу йил биринчи бор Ўзбекистон Республикаси Президенти сайловида иштирок этаман, — дейди Тошкент тиббиёт академияси 1-курс талабаси Гулираъно Хўшбоқова. — Бу менга ғурур ва ифтихор бағишлайди. Ҳозир биз сайлов жараёнлари ҳақида кўпроқ маълумотлар олишга ҳаракат қиляпмиз. Номзодларнинг сайловолди дастурлари билан яқиндан танишаяпман. Сайлов жараёнларида фаол қатнашиш орқали нафақат сиёсий ҳуқуқимиздан фойдаланамиз, шу билан бирга, мамлакатимиз истиқболи, тараққиёт йўллари ҳақида фикримиз, тушунчамизни кенгайтириш имконига эга бўламиз. Демак, сайлов биз ёшлар учун ҳар томонлама муҳим воқеадир.\nТадбирда, шунингдек, халқ депутатлари Тошкент шаҳар Кенгаши депутатлари, партия фаоллари сайлов жараёнлари, сайловга оид қонунчилик ҳақида атрофлича маълумот беришди.


Ҳақиқиқий фуқаро хотирасига\n4 август куни яна бир ёрқин шахс ва ўз юртининг ҳақиқий фуқароси иқтисод фанлари доктори, профессор Санджар Чингизович Джалалов орамиздан кетди. У Ўзбекистонда ўзининг бошқа ғоялари қаторида соғлиқни сақлаш технологиясини баҳолаш (ССТБ) тизимини жорий этишга уринди, Лекин коронавирус уни ямади.\nПрезидент Шавкат Мирзиёев дунёнинг ҳар хил мамлакатларида маълум ютуқларга эришган юртдошларимизни юртга қайтиб, ватанга кўмак беришга, яъни ҳар хил соҳаларга ютуқларнинг энг яхши, самарали ва маъқулини олиб киришга чорлаганида у Ўзбекистонга айнан мана шу мақсадда 2018 йилда қайтиб келганди.\nСанджар Джалалов ўзининг Канадада эришган бой тажрибаси ва ютуғи меваси бўлган айнан мана шундай технологияни, яъни ССТБ тизимини таклиф этганди. Бу тизим қайси дори воситалари энг зарури ва уларнинг ҳақиқий нархини баҳолаш имконини беради. Санджар Джалалов Канадада соғлиқни сақлаш технологиясини баҳолаш (ССТБ) ва уларнинг THETA Collaborative (Торонто, Канада) бюджетига таъсири бўйича консультант сифатида танилган эди.\nИқтисод фанлари доктори Джалалов ватанига қайтгач, ҳар бир кунини Ўзбекистонда илғор технологияларни ва халқаро стартапларни, жумладан соғлиқни сақлаш технологиясини баҳолаш (ССТБ) тизимини жорий этиш муҳимлигини, тизимли кўздан кечиришни, мета-таҳлил, ҳамда дорилар рўйхати ва тиббиёт ускуналарини белгилашдаги таҳлилни ўтказиш зарурлигини исботлади. Бунда у сарфланадиган давлат маблағларини қанчалик оптималлаштиришни асослаб берди.\nСанджар Чингизович Джалаловнинг ёрқин хотираси Ўзбекистон Республикаси Инновацион соғлиқни сақлаш Миллий палатаси лойиҳаларида ўз ўрнини топадиган унинг ишлари давомида сақланиб қолади. Ўз ватанини чиндан севувчи инсон томонидан ватандошларининг саломатлиги йўлида бошланган ҳар бир иш охиригача давом эттирилиши ва мамлакат тараққиётига хизмат қилиши керак.\nЎзбекистон Республикаси Инновацион соғлиқни сақлаш Миллий палатаси коллективи


Эркин микрофон - Ўқитувчи пахтага кетди\n29 ноябр 2021, Тошкент вақти: 21:53\nОзодликнинг “Эркин микрофон”ига Ўзбекистон ичкарисидан оддий фуқаролар қўнғироқ қилиб¸ мамлакат ҳаëтининг расмий матбуот оғиз очмайдиган жиҳатлари ҳақда ахборот беришни давом эттирмоқдалар.\nЎқитувчи кўрпа-тўшаги билан пахтага ҳайдалди\nОзодликка сим қоқган илк суҳбатдошимиз наманганлик ўқитувчи бўлди. Ўз исмини ошкор қилишни истамаган суҳбатдошимиз Наманганда ўқитувчилар пахта теримига жалб қилинаётгани ҳақида хабар қилди.\n- Бугун ҳамма йиғиштирилди. Ҳамма пахтага¸ деб эълон қилинди. “Кўрпа-тўшакларни йиғиштириб¸ бугун кечқурунга тайëрлаб қўйинг” дейилди. Эртадан бошлаб бизнинг 10 нафар ўқитувчини пахтага юборишади.\n- Ўқувчиларни ҳозир пахтага юбормаяпти экан. Ҳозир бу ерда ободонлаштириш вақти бўлаяптида. Шунинг учун пахтага юборишни ҳозирча тўхтатиб турибди. Шунинг учун ҳозир фақат ўқитувчилар жўнаяпти. Лаборантлар бор¸ мактаб қошида очилган кружоклар бор. Ўша ўқитувчиларни ҳозир жўнатаяпти.\nОзодлик: Ўқитувчилар пахтага бормайман¸ деб қаршилик кўрсата олмайди.\n- Қаршилик кўрсатадиган бўлса ҳам директор ҳам¸ ўқитувчилар ҳам оқимга қараб иш қилишга мажбур. Пахта давлатнинг монополияси ҳисобланади. Сиëсатга ҳам аралашиб кетган. СССР давридан бошлаб то ҳозиргача ўқитувчиларни ва ўқувчиларни мажбурий тарзда олиб бораяпти пахтага. Агар қаршилик қиладиган бўлса¸ ë ишдан ҳайдатиб юборади ëки бошқа бир чора кўради.\nОзодлик: Мени энди бир нарса қизиқтираяпти. Ўқитувчилар пахтга кетадиган бўлса¸ дарсни ким ўтади?\n- Мен ўқитаëтган жойда 131 нафар ўқитувчи бор. 131 нафар ўқитувчидан 10 нафари боради. Галма гал боради. Биринчи этапда 10 нафар ўқитувчи. Унинг ўрнига ўқитадиган дополнителний гуруҳ бор. Ўшалар ўқитиб туради. Мен информатика фани ўқитувчиси бўлсам¸ яна битта информатика ўқитувчиси бор. Иккитада. Ўрнини алмаштириб туради.\nОзодлик: Агар битта фандан битта ўқитувчи бўлиб қолсачи?\n- Унақа бўлса ўқимайдида тамом. Умуман дарс бўлмаслиги ҳам мумкинда¸ дейди Наманган вилоятидан қўнғироқ қилган ўқитувчи.\nХабарларга кўра, мамлакатнинг айрим ҳудудларида нафақат ўқитувчилар¸ балки ўқувчилар ҳам пахта теришга мажбур қилинмоқда.\nРасмий манбадан олинган хабарга кўра¸ 17 сентябрдан бошлаб Андижондаги барча мактаб ўқувчилари пахта теримига жалб қилинди. Вилоятдаги коллеж талабалари эса 15 сентябрдан буён пахта даласида "жавлон уришмоқда". Қаршида эса ҳарбийлар пахта даласига ҳайдалди.\nЎзбекистонда қачон яхши бўлади?\nКейинги суҳбатдошимиз ҳам Намангандан бўлиб, асли Чуст туманида яшовчи Йўлдошали ака бир неча йилдан буён Россияда ишлайди.\nЙўлдошали ака тўрт қариндоши билан тирикчилик учун Россияга келиб ишлашга мажбур бўлаётганини айтар экан, Чустдаги бир қатор муаммоларни ҳам тилга олди.\n- Тўрт ака-ука шу ердамиз. Мен¸ амаким¸ битта акам ва иккита жияним бор. Қачон энди бир Ўзбекистонда светлар яхши бўлиб кетади? Қачон бизнинг Ўзбекистонимизда янгиликлар бўлади? Мана биз ҳозир қишга борамиз¸ свет йўқ¸ газ йўқ. Газ бизда умуман йўқ. Қачон бўлади бу нарсалар? Бизда энг қийин нарсалар мана шу. Ëзда бу ëққа келиб оламиз. Қишда ҳам қоламиз. Бу йил иккинчи марта қолишим. Акамнинг тўртинчи йил қолиши. Амаким ва жиянларим бир йилдан қолди.\nҲозир менинг оиламни ҳам кўчириб олиб келгим келаяпти. Пулдан проблема катта. Ўзбекистонда менинг ишим бор. Аммо пули кам. Кўп меҳнат қиласиз¸ аммо ҳеч қанча пул олмайсиз. Арзимаган пул беришади. Бу қорнимизга етадими¸ бола-чақамизга етадими? Қайси бирига етади? Етмайди. Мен энг кенжа ўғилман. Ҳаммаси чиқиб кетган. Битта ўзим қолганман. Ҳозир тўй қилишим керак. Мен ҳозир тўй қиламан деб қишда борсам свет йўқ¸ газ йўқ¸ сув йўқ. Қандай қилиб бунга чидаса бўлади? Қачон яхши бўлиб кетиши мумкин¸ дейди куюниб Йўлдошали ака.\nФарғонанинг Қўқон шаҳридан Озодликка қўнғироқ қилган Ғофиржон ака ўзбекистонликларни яқинлашиб келаётган Рамазон ҳайити билан қутлайди.\nҒофиржон ака: Эртага байрам экан. Шунга Ўзбекистон халқини бир табриклаб қўяйми деб қўнғироқ қилган эдим. Икки-уч кундан кейин Ҳайит байрамимизку. Сизларнинг радиони ҳар доим эшитиб борардик. Сизларга раҳмат айтиб¸ байрам билан табриклаб қўяй деб қўнғироқ қилаëтган эдим. Бутун Ўзбекистон халқини кириб келаëтган байрам билан табриклайман. Шу қаторда сизларни ҳам табриклайман. Раҳмат¸ мана шунчалик эшитаяпмиз сизларнинг радиони. Ҳар хил қизиқ гапларни эшитамиз. Тинглаб борамиз. Биз ўзимиз устачилик қиламиз. Бўш пайтимизда эшитамиз.\nОзодлик: Кўпдан бери эшитасизми?\nҒофиржон ака: 10 йилдан бери эшитамиз.\nОзодлик: Эшиттиришлар ëқадими?\nҒофиржон ака: Албатта ëқадида. Яхши-яхши нарсалар гапирилаяпти¸ эшиттирилаяпти.\nОзодлик: Яна қанақа мавзуларда эшиттиришлар беришимизни хоҳлардингиз?\n- Қишлоқларни яхшилаш тўғрисида қилсангизлар¸ қишлоқ ҳақида кўпроқ маълумот берсангизлар яхши бўларди¸ дейди Ғофиржон ака.


Кўп ва оқар сувни ҳеч нарса нажосат қила олмайди – oliymahad.uz\nКўп ва оқар сувни ҳеч нарса нажосат қила олмайди\nباب ما جاء ان الماء لا ينجسه شئ\nحدثنا هناد والحسن بن على الخلال وغير واحد قالوا : حدثنا أبو اسامة عن الوليد بن كثير عن محمد بن كعب عن عبيد الله ابن عبد الله بن رافع بن خديج عن ابى سعيد الخدرى قال : (قيل : يا رسول الله ، انتوضأ من بئر بضاعة ، وهى بئر يلقى فيها الحيض ولحوم الكلاب والنتن ؟ فقال رسول الله صلى الله عليه وسلم : إن الماء طهور لا ينجسه شي) . قال أبو عيسى : هذا حديث حسن ، وقد جود أبو اسامة هذا الحديث ، فلم يرو احد حديث ابى سعيد في بئر بضاعة احسن مما روى أبو اسامة . وقد روى هذا الحديث من غير وجه عن ابى سعيد . وفى الباب عن ابن عباس وعائشة\nАбу Саъид Ал-Худрий розияллоҳу анҳудан ривоят қилинди: “Айтилдики, «Ё Расулуллоҳ! Бузоъа қудуғидан таҳорат олаверайликми? У қудуққа ҳайз латталари, итларнинг ўлиги ва сассиқ нарсалар ташланган?!» Шунда Расулуллоҳ саллаллоҳу алайҳи ва саллам айтдилар: «Муҳақақки, (кўп) сувни ҳеч нарса нажосат қила олмайди!»\nБу ҳадис ҳасан. Абу Усома бу ҳадисни жаййид (сара) дейди. Абу Саъиднинг Бузўа қудуга ҳақидаги ҳадисини, Абу Усоманинг ривоятидан кўра ҳасан (чиройлироқ) қилиб ҳеч ким ривоят қилмаган. Бу ҳадис Абу Саъиддан бир неча важҳлардан ривоят қилинган деб топилади. Бу бобда Ибн Аббос ва Оиша розияллоҳу анҳудан ҳам ҳадис ривоят қилинган.\nУламолар сувга нажосат тушиши билан агар унинг ранги, ҳиди, таъмидан иборат сифатларидан бири ўзгарса у билан таҳорат олиш жоиз эмаслигига ижмо қилдилар.Бу сув озми, кўпми, оқувчими ёки кўлмакми фарқи йўқ. Шунингдек агар сувнинг ранги ўзгармаса оз сув нажас бўлишида, кўп сув эса нажас бўлмаслигида иттифоқ қилдилар. Айнан сувни кўп ва камлигида ихтилоф қилдилар. “Зоҳир ар-Ривоя“ да келган сўзга кўра Абу Ҳанифанинг наздиларида агар нажаснинг асари у тушган тарафни муқобил тарафида ҳосил бўлса бу сув кам, агар акси бўлса кўп саналади. Абу Ҳанифа раҳимаҳуллоҳ наздида нажосат тушган сувни сифатларида бирини ўзгариши у билан балоланган кишини илмига қайдланади.\n“ Зоҳир ар-Ривоя“ сўзига кўра Абу Ҳанифа раҳимаҳуллоҳ сувни кам ёки кўплиги борасида йўлларини юқорида зикр қилдик. Баъзи мусаннифлар ўзларининг китобларида сувни кўп ёки камлиги борасида у кишини номидан келирадиган “ўнга ўн“ бўлсин деган сўзларни таҳқиқи ўлароқ қуйида сўзлар айтилди. Юқорида зикр қилинган кўриниш на Абу Ҳанифа раҳимаҳуллоҳ, на Имом Абу Юсуф раҳимаҳуллоҳ, на Имом Муҳаммад раҳимаҳуллоҳдан собит бўлмаган. Балки воқеъда Имом Муҳаммад (р.а) сув кўп деб эътироф қилинадиган катта ҳовуз ўлчами ҳақида сўралганда жавоб бериб айтидиларки: “ Менинг масжидим каби“. Шунда зиролаб ўлчаб кўришганда саккизга саккиз зиро чиқди. Айтилиндики:“ Масжид ичи саккизга саккиз, ташқариси ўнга ўн зиро бўлган“. Шайҳ Ибн Ҳумом “Фатҳ“ да Абу Исо Муҳаммад бу қарашидан қайтганини ривоят қилдилар. “Баҳр ар- роиқ“ соҳиби бу ўлчовни баён қилиб айтадиларки: “Бу ўлчов инсонлар учун қулай усулдир. Чунки ҳамма инсон ҳам нажосатни бошқа тарафда зоҳир бўлишини идрок қила олмайди“. Ўнга ўн ўлчовга биринчи бор асос солган инсон Абу сулаймон Жузжонийдир. Ўнга ўн ўлчовни мазҳабга нисбатини беришлик дақиқ мулоҳазасиз айтилган фикрдир. Ҳадисда келган қудуқ Бузоа қудуғи бўлиб, Бузоа Мадинаи Мунавварада Хазраж қабиласи Бану Саид уруғи жолашган мавзеъдир. Абу Исо Таҳовий бу қудуқ тафсилотларига киришиб айтди: “Бузоъа қудуғи боғларга ўтадиган анхорлар йўлида жойлашган бўлиб, унда сув тўпланиб турмас эди. Шундай экан унинг ҳукми анхорларни ҳукмида эди. Ҳолат бундай бўлса қандай қилиб унда нажосат боқий қолган?“. Бу сўзни иснодини Воқидийга берганлар. Воқидий у Абу Абдулло Муҳаммад ибн Умар ал-Воқидий нисбати бобоси Қози Воқидий ал-Маданийга берилган. Бу кишини кўпкина муҳаддислар заиф санаганлар. Ибн Можадан бошқа олти саҳиҳ соҳиблари ҳам у кишидан ҳадис келтирмаганлар. Лекин Мусъаб аз-Зубайрий, Ибн Нумайр, Иброҳим ал-Ҳарбий, Абу Убайд, Доровардийлар у кишини ишончли дейишган. Ҳарбий айтганки: “Воқидий ислом ишида одамларни билгувчироғи, исломда инсонларнинг амини эди“. Мусъаб унга ўҳшашини кўрмаганман деган. Доравардий ҳадисда “амирул муъмин“ деганлар. “Мийзон“ ва “Таҳзиб“ да шундоқ келган. Умумун олганда бир жамоат у кишини ишончли дейишган бўлса, бир жамоат заиф санаган. Ҳофиз “Талҳис“да Воқидийнинг сўзи сийрат ва ғазотларнинг ҳаммасида ҳужжат эканлигини баён қилган. Шу нарса маълумки Бузоа қудуғи Мадина ва унинг қудуқлари ҳамда унинг ҳолатига таалуқли ҳикоя ҳисобланади. Шундоқ экан бу борада ким ҳам у билан рақобатлаша оларди. Шунингдек сувга нажосат тушганлигига гувоҳ бўлинмаса ёки бирор ишончли одам уни ҳабарини бермаса, бизда ҳам сувни нажосат бўлиши унинг ўзгариши билан бўлади. Айни ҳадис мужмалан Ҳанафийлар учун ҳужжат бўлади.\n Abu Iso at-Termiziy. “Sunan at-Termiziy”. 45-bet\n880100cookie-checkКўп ва оқар сувни ҳеч нарса нажосат қила олмайдиno\nОлдингиИкки махсига масҳ тортиш ҳақидаКейингиҚАЛАМ – УММАТГА БЕРИЛГАН БУЮК НЕЪМАТ


Ўзгачадир ҳар бир субҳнинг сабоси… - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЎзгачадир ҳар бир субҳнинг сабоси…\nЧоп этилган 20 Июл 2017\tКӯришлар: 688\nБу ҳолатни кўпчилигимиз бошдан кечирганмиз: узоқ давом этган мажлисдан сўнг ёки айтайлик, чўзилиб кетган бирор-бир зерикарли юмушдан кейин, бошимиз ғувиллаб, асабларимиз таранглашиб, обдан толиққанимизни ҳис этамиз. Ҳатто, «тиқ» этган товуш ёқмай қолади. Шу тобда ҳеч ким халақит бермаса-ю ҳамма нарсага этак силтаб, кўзни қаттиқ юмганча, ҳеч нарсани ўйламай ётаверсангиз ва шу аснода қаттиқ уйқуга кетсангиз… нақадар мазза!..\nАммо сиздаги бу узлатхоҳликни Тангри қувватламайди гўё, ногоҳ, остонада аллаким пайдо бўлиб, сиполик билан томоқ қиради:- Кечирасиз, кирсам мумкинми?\nАлбатта, сиз давра кўрган, зиёли бир шахс сифатида ташингиздаги анчайин тундликни ичингизга ютишга шошилиб қоласиз, боз устига ўша одам ўзингиз таклиф этган киши эканлигини кўриб, юзингиздаги малоллик нуқсини илтифот «ифодаси»га алмаштириш ҳаракатига тушасиз:\n- Ие, ўзингизмисиз… Зап келибсиз-да?!.\nШунда ғалати ҳолат юз беради. Ҳар бир ҳаракати, сўзидан ёруғ самимият ёғилиб турган бояги инсоннинг дилнишин рафтори шу заҳоти кўнглингизга ўтиради қолади: руҳингиздаги чарчоқ ва танглик қаёққадир чекинади, чекинади-ю бутун вужудингиз беихтиёр қулоққа айланади. Ҳаётда ботамкин ва дилбар инсонлар (улар вазир бўлишадими ёки олим, ўқитувчими ёки деҳқон – бунинг сира аҳамияти йўқ) борлигига, уларга рўбарў этганлиги учун Яратганга шукр айтишга тушасиз. Бугина эмас, ушбу гурунгларга бошқаларни ҳам чорлаш, баҳраманд қилиш фикри туғилади, сизда.\nСираси, қўлимизга қалам олишга ҳам ана шу туйғу сабаб бўлди. Пировардида биз савол беришдан чарчамадик, суҳбатдошимиз Ҳайитали ака Хўжаев жавоб қайтаришдан. Балки толиққанларини сездирмасликка урингандир…\nҚоғозга туширишга улгурганларимиз эса, қуйидагилардан иборат.\n- Умрим бўйи ишлаб чиқариш соҳасида фаолият олиб борганман. Менга ўхшаганлар адабиётдан бир мунча узоқ бўлишса керак. Бироқ яхши сўз, ибора, ҳикмату афоризмларга завқим баланд. Уларни ҳамиша ёд олишга ҳаракат қилганман, ён дафтаримга кўчириб юрганман. Мана шулардан бири:- Ҳаёт ўтган кунлар эмас, балки эсда қолганларидир,- дейди машҳур рус олими Пётр Павленко. Ушбу ақидага тиббиёт нуқтаи назаридан ёндашсак, олим ўзи истамаган ҳолда, қовун туширгандай бўлиб туюлади. Зеро, инсон руҳияти шундайки, у дориломон кезларни айтарли унутиб, фақат «совуқ кунлар»ни эсда сақлаб қолади. Лекин масала моҳиятига теранроқ назар ташласак, Павленко анойиларча фикрламаётганини кўрамиз. Яъни ҳаётнинг ҳар лаҳзасини эсда қоладиган даражада мазмунли қилиб ўтказмоқ зарур, деган маънони уққандай бўламиз.\nБироқ одам боласи ҳаёт жараёнида «ўшанақа мазмун»нинг кетидан қувиб юрмайди. Айниқса, ёшликда. Андак баландпарвоз гап бўлиб кўринса ҳам айтай: мазмуннинг ўзи Ватани, халқи, оиласи, яқинлари учун киройи жонбозликка қодир инсонларнинг «кетидан тушади», тушадигина эмас, унинг шахсиятига айрича улуғворлик бахш этади. Менинг масрурлигим шундаки, юраги соф, орияти бутун, мақсадлари муаззам зотларга кўп марта юзма-юз келдим, уларнинг дилбар хулқи-ю жоннисорликларидан ҳайратларга тушдим, ўгитларини тингладим, изларидан эргашдим, каминани писанд қилиб, давраларига муносиб кўрганликларидан кўнглимда ифтихор ҳисларини туюб яшадим.\nШуни алоҳида таъкидламоқчиманки, ўз умримда «тўртта одам» раҳмат айтса, арзийдиган иш қилолган бўлсам, бунга биринчи навбатда отам ва онам сабабчидирлар.\nПадари бузрукворим Хўжа Аҳмедов (дадамни ҳамма «Ҳожи ака» деб чақирарди) савдо ходими бўлсалар-да, ҳеч гоҳ бировнинг ҳақига кўз олайтирмаган беназир киши эдилар. Волидаи муҳтарамам Рафоат Абдуллаева уй бекаси, жонсўз, мулойим аёл бўлиб, айни чоғда қаттиққўл, талабчанликлари билан ажралиб турардилар. Мен ва синглим Тожигул, укаларим Нарзулло-ю Амонулло отамизнинг кўзига тик қарамай, онамизнинг гапларини икки қилмай улғайдик.\nҲарбий хизматга чақириқ қоғози келганида, университетда ўқир эдим. «Олим бўлиш қочмайди, бориб йигитлик бурчингни ўтаб кел», дердилар отам. Армия баҳонасида Россиядаги Калининград, Владивосток, Петропавловск- Камчатск деган юртларни кўриб келганман. Шугина эмас, ишқий можароларни ҳам бошдан кечирганман десангиз… Рус тилини яхши билганлигим учун қўмондонликка яқинроқ юрардим. Полкимиз командирининг ўринбосари, подполковник Пироженко (хотирам қурсин, исм-шарифини унутибман)нинг қизи Валентина билан кўз уриштирадиган бўлиб қолдик. Валянинг оила аъзолари муносабатларимизга зид чиқишмади, фақат хизматдан кейин, шу ерда қолиб яшашимни исташарди. Мен эса, туғилиб-ўсган жаннатмакон юртимдан айро тушишни хаёлимга ҳам келтира олмасдим.\nПироженко қатъиятли ҳарбий қўмондон бўлишдан ташқари, узоқни кўра биладиган донишманд киши эди. Бир куни орамизда «эркакчасига гурунг» бўлиб ўтди.\n-Сен, хумпар, Валянинг ўй-хаёлини бутунлай ўғирлаган кўринасан…- деди у ярим ҳазил, ярим чин оҳангда. - Проблемани узил-кесил ҳал қилишимиз шарт! Режа эса, қуйидагича: қизим билан турмуш қурасизлар. Алоҳида уй-жой масаласини ўзим ҳал қиламан. Сени ҳарбий академияга ўқишга юборамиз. Тўқ, фаровон, порлоқ келажак биргина «ҳа» дейишингга боғлиқ…\nҲарбий раҳбар билан суҳбат қанақадир андиша-ю иккиланишни кўтармас эди. Бинобарин дудуқланиб ўтирмадим.\n- Бизнинг томонларда бу йўриқни «умр савдоси» дейдилар,- жавоб қайтардим унинг кўзига тик қараб, - Кейин… «ҳе йўқ, бе йўқ» ўз менталитетим қобиғидан чиқиб кетолмайман. Бунга мени боқиб катта қилган ота-онамнинг розилиги керак!\nПироженконинг «шарқона мулоҳаза юритишини» сира ҳам кутмаган эдим.\n- Уйга бор, майли, сени уйлантиришсин, -деди у мени беҳад ҳайратга солиб.- Қайтиб келиб, Валя билан ҳам яшайверасан. Бу сир иккимизнинг ўртамизда қолади. Бундан на қизим хабар топсин, на у ёқдаги қайлиғинг. Хўш, шунга нима дейсан?..\nКамина Пироженконинг «антиқа» фикрига мутлақо қўшилмасам-да:- Буни ўйлаб кўриш керак, -деган андишани айтдим.\n-Майлику-я, уйга битта хат ёзиб юборсанг қандоқ бўларкин? Шу ерда ишлагани қолдиришмоқчи, деб ёзсангмикин… Ўсмоқчила. Қани кўрайлик-чи, ота-онанг фикрингни ёқлашармикин!?.\nВолидайнлар фарзандлари саодатини ўйлаб, не «устамонлик»ларга боришмайди, дейсиз! Ўз қўли остидаги оддий солдатга фақат буйруқ бериб юрган подполковникнинг ҳозирги ҳолатидан димоғим шишгудай бўлса, паст кетган бўлардим, албатта. Аксинча, унга нисбатан эҳтиромим чандон ошганлигини ҳис этдим.\nДарров мактуб ёзишга тутиндим. Жавоб хати узоқ куттирмади.\n- Йигит халқини Регарда ҳам жасоратталаб ишлар кутиб турибди,- дейилганди унда.- Қурилаётган алюминий заводи ҳақида оғзингдан бол томизиб гапириб юрган ўзинг эмасмидинг!?. Мўлжалларингни яхшилаб тарозига солиб кўр…\nБу дадамнинг «йўқ» деганлари эди. Масаланинг мени ғуссага солган бошқа томони – мактубда икки томчи ёш изи қолган, бу онаизоримнинг кўз ёшлари эди. Ўшанда илк марта юрагим санчгандир, эҳтимол. Биз волидаларимизни билиб-билмай йиғлатганлигимиз учун Ҳажга кўтариб элтибгина қолмай, балки бир умр қўлимиздан туширмасак ҳам камлик қилади, шундай эмасми, Абдужалил?!.\nЭртаси куни подполковникка рўбарў келганимда, унинг кўзларига тик қаролмай қийналдим. У мени дарҳол тушунди. Елкамга аста қоқиб, силаб қўйди. Олижаноб шахс, улуғ инсон эди Пироженко!..\nБаъзан адоқсиз ўйларга толаман. Ўшанда ёшлик ҳиссиётларига берилиб, Шимол томонларда қолиб кетсам, тақдирим қандоқ кечарди экан… Балки қандайдир ҳарбий мартабаларга эришармидим. Эҳтимол, ҳар жиҳатдан ошиғим олчи туриб, тараллабедод қилиб юрардим ҳам дейлик. Лекин барибир, шохим чиқмасди. Биласизми нега? Чунки ҳар бир инсон ўз киндик қони тўкилган манзилу маконга жон ришталари ила боғлангандир. Адашмасам, бетакрор рус адиби И. С. Тургеневда шундай сатрлар бор: -Россия бизнинг ҳар биримизсиз ҳам кунини кўравериши мумкин, лекин бирортамиз Россиясиз яшай олмаймиз; ким усиз яшашни ўйласа, ҳолига вой, ким усиз яшай олса, баттар бўлсин!\nЭнди, она-Тожикистонимизнинг сеҳрларга чулғанган қучоғи, лафзи ҳалол ва мард халқи қаердан ва кимдан кам?!. Ҳатто, Ҳақ дунё чинакам саодатига эришиш учун Ҳаж сафари чоғида: бандаликни бажо келтириш орзусидаги юртдошларимизнинг аксарияти сафари яримламай туриб, шу мунис Ватанни узлуксиз туш кўриб қолсалар, ажабмас. Бу менинг - яқин келгусида Ҳажга бориш тараддудидаги фуқаронинг дил сўзи. Хато ўйлаган бўлсам, Аллоҳнинг ўзи кечирсин.\nРаҳматли отамнинг гапларига фаришталар «омин» деган эканми, ҳарбий хизматдан кейинги ҳаётимни жонажон диёрим билан боғлаб, асло кам бўлмадим. Ўтган асрнинг 80-йиллари бошида Регар ноҳияси матлубот жамиятида маълум вақт товаршунос бўлиб ишлаганимдан сўнг, комсомол комитетига таклиф қилишди. Нозир сифатида ишлай бошладим. Яхши биласиз, ўша кезларда собиқ Иттифоқ ва республика раҳбариятининг бутун диққат-эътибори Тожикистон рангли металлургиясининг тўнғич корхонаси – алюминий заводини қуриб битказиш ва ишга туширишга қаратилган эди. Бу жараёнда маҳаллий ёшлар асосий бунёдкор куч саналар, уларнинг маҳорати ва фидокорликларига кўп нарса боғлиқ эди. Чунончи, гигант корхонани бунёд этиш, зарбдор комсомол қурилиши, деб эълон қилинди. Бунга маҳаллий йигит-қизлар ташаббуси асос бўлди. Орадан 15-20 кун ўтгач, заводда комсомол-ёшлар ташкилотининг ҳисобот-сайлов йиғилиши ўтказилди. «Алюминстрой» қурилиш бошқармаси бошлиғи Александр Василевич Поляковнинг тавсияси билан мени корхона бирлашган комсомол ташкилотининг котиби этиб сайлашди. Сира эсимдан чиқмайди: шу вазифада қарийб беш йил фаолият юритган бўлсам, ҳар замонда, лоақал, бир тўйиб ухлаш энг асосий орзуларимдан бирига айланган эди. Буни ўша даврда завод қурилиш майдонларида тер тўккан ҳамшаҳарларимиз яхши билишади.\nБу орада, 1975 йили корхона раҳбарларидан бири Станислав Максимович Сечко менинг молия ва савдо-сотиқ соҳасидаги тажрибамни назарда тутиб, «Алюминстрой»дан завод бошқармасига ишга таклиф қилди. Мен мазкур бўлим бошлиғи Александра Ивановна Петренконинг ўринбосари сифатида иш бошладим. Кўп ўтмай, у декрет таътилига чиқиб кетди. Шу тариқа бўлим мудири вазифасини ижро этувчи бўлиб ишга киришдим.\nИкки йил ўтиб, корхона касаба уюшмалари комитети раиси Турсун Муҳаммедович Алиев мени ўз соҳасида синаб кўрмоқчи бўлди. Аммо заводнинг ўша пайтдаги директори Салимжон Маҳкамбоев бунга кўнмади. Кейинчалик, вазият тақозосига кўра, бир муддатга касаба уюшмалари комитети раисининг ўринбосари бўлиб ишлаб беришимга тўғри келди.\nФаолиятим давомида моддий-техника таъминоти, асбоб-ускуналар бўлимларида бошлиқ ўринбосари, бошлиқ вазифаларини ижро этдим. Заводимизнинг ўша пайтлардаги машҳур директори Михаил Фёдорович Синани даврида 10 йил касаба уюшмалари комитетига раҳбарлик қилдим. 1998 йилдан 2004 йилга қадар кадрлар, 2004 йилдан 2015 йилгача мутахассис ходимлар тайёрлаш бўлимларининг бошлиғи лавозимларида ишлаб, сўнг нафақага чиқдим.\nКамтарона меҳнатларимни қадрлаган Ҳукуматимиз кўксимга қатор орден ва медалларни тақиб қўйди. Кўплаб «Фахрий ёрлиқ»ларим бор. Меҳнат фахрийси бўлдим. Биласизми, Абдужалил, муҳими бунда эмас. Шу муборак Ватаннинг фарзанди, шу жамиятнинг муносиб аъзоси эканингни жўнгина эътироф этишса, замондошлар сенга ёмон қарашмаса, орқангдан қўлларини бигиз қилишмаса, ўз умрингдан хижолат чекмай, қаддингни ғоз тутиб яшасанг, шунинг ўзи одам боласи учун энг бебаҳо ёрлиқ экан. Ва яна оиланг фаровонлиги-ю тотувлиги… Абадий йўлдошим, дардкашим – турмуш ўртоғим Муҳаббатхонни пешонамга битгани учун Аллоҳга шукроналар қиламан.\nЎғил-қизларим: Фарҳод, Фируза, Фароғатлар билан ҳамиша фахрланиб юраман. Уччаласи ҳам олий маълумотли, уй-жойли, нуфузли касбларнинг эгалари. Тўққиз нафар неварам бор. Улар менинг кеча-ю кундузлик қувончларим, адоғи йўқ орзуларим! Ахир, нега қувонмай, Худо бир бандасига берса, шунчалар беради-да!..\nҚайсидир манбада ўқиган эдим, бир донишманд: -Ҳар субҳи тонгни ўз ҳаётинг ибтидоси бил ва қуёшнинг ҳар кунги ботишини ўз ҳаётинг интиҳоси деб тушун. Шу кундалик ҳаётинг қандайдир хайрли иш билан ўз устингдан бирор-бир ғалаба қозонишинг ёки ниманидир ўрганишинг билан нишонлансин, -деган экан.\nАзиз юртимизнинг ҳар бир тонги саболари қанотида янгича сурур ва иқбол нашидаларини олиб келсин. Бу юраги пок, тинчликсевар ҳар бир замондошимизнинг энг эзгу ниятидир, менимча…\nАбдужалил ҒАФУРОВ қоғозга туширди.\nБош мураббий Усмон Тошев бошқарувидаги Тожикистон терма жамоаси декабр ойида Яман, Уммон ва Баҳрайн термаларига қарши бир қатор ўртоқлик учрашувлари ўтказишни режалаштирди.\nБу ҳақда Тожикистон футбол федерациясидаги манба хабар тарқатди.\nМанбанинг маълум қилишича, мамлакатимиз бош жамоаси 9 декабр куни\nБугун: 21-09-2020 04:11:32


АҚШ разведкаси қайси давлатларни таҳдид сифатида кўришини маълум қилди | Qalampir.uz\nАҚШ разведкаси қайси давлатларни таҳдид сифатида кўришини маълум қилди\nОлам\t03 Май 22:34 13938\nАҚШ Мудофаа вазирлиги разведка бошқармаси 2021 йилдаги глобал таҳдидлар тўғрисида ҳисобот тайёрлади. Ушбу ҳисоботда Хитой ва Россия АҚШ ҳамда унинг иттифоқчиларига таҳдид солувчи давлат сифатида қайд этилган. Тегишли ҳужжат АҚШ Сенатининг қуролли кучлар бўйича қўмитасининг веб-сайтида эълон қилинган.\nҲисоботда россиялик мухолифатчи Алексей Навальнийнинг заҳарлангани ҳақида ҳам сўз боради. Қайд этилишича, Россияда Навальнийни заҳарлашда қўлланилгани айтилаётган “Новичок” каби декларация қилинмаган кимёвий қуроллар захираси бор.\n“Қўшма Штатларнинг асосий рақиблари бўлган Хитой ва Россияда, АҚШнинг ҳарбий устунлигига қарши чиқиш учун воситалар ишлаб чиқилмоқда”, дейилади ҳужжатда.\nАҚШга қарши восита деганда прокси қўшинлар, ёлланма аскарлардан фойдаланиш, киберҳужумлар, маълумот билан оммани манипуляция қилиш ва мамлакат иқтисодий қудратига путур етказиши назарда тутилган.\n“Хитой катта хавфсизлик муаммосини келтириб чиқармоқда ва Қўшма Штатларнинг узоқ муддатли стратегик рақиби бўлиб қолмоқда”, дейилади ҳужжатда.\nҲисоботда Россия ҳарбий кучлари эса АҚШ мавжудлигига тўғридан-тўғри таҳдид солувчи хатар, шунингдек, Россияга чегарадош бўлган мамлакатларга ўз таъсирини ўтказиш воситаси сифатида кўрсатилган. Ҳужжатга кўра, бу орқали Москва Вашингтоннинг глобал етакчилигига қарши чиқиши мумкин.\nҲисобот муаллифларининг ёзишича, ҳозирги пайтда Россия АҚШ билан тўғридан-тўғри тўқнашувдан деярли манфаатдор эмас, аммо у Ғарбга нисбатан қарши туришдан воз кечмайди.\n15 Октябрь 12:14 36158\n15 Октябрь 17:43 34833\n16 Октябрь 11:15 24522\n16 Октябрь 12:16 24264\n15 Октябрь 20:31 24088


«Манчестер Юнайтед» - «Ливерпуль». Превью / CHAMPIONAT.asia\n«Манчестер Юнайтед» - «Ливерпуль». Превью\n25 сен 13:02\nБугун тунда Англия лига кубоги 1/16 финали доирасида "Манчестер Юнайтед" - "Ливерпуль"\nСтадион "Олд Траффорд", Манчестер.\nТурнир: Англия Лига Кубоги 1/16 финал\nЧоршанба, 25 сентябр 2013 йил\nБошланиш вақти: 23:45 (Тошкент вақти)\nБош хакам: Марк Клаттенбург.\nҚанот хакамлари: Саймон Бек, Стив Чайлд.\nЗахира хаками: Ли Проберт.\nЎЙИН ОЛДИ МАЪЛУМОТЛАРИ\n"Қизил иблислар" таркибида ҳали ҳамон Рафаэль ва Жонс жароҳатдан қутилганича йўқ. Робин ван Персининг майдонга тушиши эса сўроқ остида. Мойес қанотларда Нани ҳамда Уилфрид Заҳага ишонч билдирмоқда.\nЖароҳат олганлар: Рафаэль, Жонс.\nМайдонга тушиши сўроқ остида: Ван Перси.\nУругвай терма жамоаси аъзоси Луис Сурарес ҳимоячи Бранислав Ивановични тишлаб олгани учун 10 та учрашувга дисквалификация қилинган эди. Ҳужумчи дисквалификация учрашувларини ўтаб бўлди. Мураббийнинг фикрича ўйинчи майдонга қайтишга тайёр экан.\nЖароҳатланганлар: Жонсон, Сиссоко, Коутиньо, Аллен, Коатес.\nМайдонга тушиши сўроқ остида: Аггер.\nОхирги 6 учрашувда қайд этилган натижалари (Барча турнирларда) +\nТўпурар: Ван Перси 6 гол (3 та Лигада)\n"Манчестер Юнайтед" 5 - турда Манчестер дербисида "Сити"дан 4:1 ҳисобида мағлубиятга учраганидан кейин 7 очко билан Премер-лиганинг турнир жадвалида 8-ўринда бормоқда.\n"Юнайтед" ўзи иштирок этган барча турнирларнинг сўнгги 6 учрашувида 3 ғалаба, 1 дуранг ва 2 маротаба мағлубиятга учраган.\nУэйн Руни барча турнирлар доирасида уйда "Ливерпул"га қарши охирги 3 учрашувда, 3 та гол урган.\n"Манчестер Юнайтед" Лига кубогини бешинчи бор ютиб олишга ҳаракат қилиб кўради. Бунгача улар 1992, 2006, 2009 ва 2010 йилларда бу совринни қўлга киритган.\n"Қизил иблислар" Лига кубогида 8 бор финалда иштирок этганлар. Уларнинг фақатгина 4 тасида ғалаба қозона олганлар.\n"Олд Траффорд"да бўлиб ўтган Лига кубогининг сўнгги 10 учрашувида мезбонлар 1 бор мағлубиятга учраганлар ва 9 бора ғалаба қозонганлар.\nО'тган мавсумда "Юнайтед" ўз юришларини Лига кубогининг 4-босқичида якунлашга мажбур бўлган. Ўшанда клуб сафарда қўшимча дақиқаларга қадар давом этган ўйинда "Челси"дан 5:4 ҳисобида мағлуб бўлган.\nТўпурар: Старриж 6 гол (4 та Лигада)\n"Ливерпуль" 5 учрашувда 10 очко жамғарган ва Премер-лиганинг 5 поғонасида бормоқда. Улар сўнгги турда "Саутгемптон" клубидан ўз уйларида 0:1 хисобида мағлубиятга учраганлар.\n"Ливерпуль" ўзининг сафарда ўтказган сўнгги 6 учрашувида бирор марта ҳам мағлубиятга учрамаган. 4 ғалаба, 2 дуранг.\nДаниел Старридж "Юнайтед"га қарши 2 учрашувда 2 бор гол урган.\n"Ливерпуль" Лига кубогида 8 бор ғалаба қозонган. Улар 1981, 1982, 1983, 1984, 1995, 2001, 2003, 2012 йилларда қайд этилган. Шунингдек уч бор финалда мағлуб бўлганлар.\nМерсисайдликлар Лига кубогининг сафардаги охирги 6 учрашувида ўз дарвозаларидан 4 та тўп олиб чиқган ҳолда, бари бир ғалаба қозонганлар.\nЎтган мавсумда "Ливерпуль" Лига кубогининг 4-босқичида, кубокнинг бўлғуси соҳиби "Суонси" клубига 1:3 хисобида мағлубиятга учрашган.\nЖАМОАЛАР ЎРТАСИДАГИ УЧРАШУВЛАР\nЖамоалар ўзаро барча мусобоқаларда 188 маротаба тўқнаш келишган. "Ливерпул" 63 учрашувда ғалаба қозонган бўлса, "Юнайтед" 74 учрашувда ғалабани қўлга киритган. 51 учрашувда кучлар тенг келган.\nЛига кубогида жамоалар ўзаро тўрт бора тўқнаш келишган. "Ливерпул" 1983 (2:1), 2003 (3:1) йилларда финалда "Манчестер Юнайтед" устидан ғалаба қозонган ва 1985-йилда (2:1) Лига кубогининг 4-босқичида ҳам устун келган. "Юнайтед" эса "Олд Траффорд" ўйингоҳида 1990-йилда Лига кубогининг 3-босқичида ғалабага эришган (3:1).\n"Олд Траффорд"да ўтган барча турнирлардаги сўнгги 5 учрашувда "Юнайтед" ғалаба қозонган.\n"Қизил иблислар" ўз майдонларида "Ливерпул"га сўнгги бора 2009 йилнинг март ойида Премьер-лигада (1:4) имкониятни бой берган эдилар.\nЖАМОАЛАРНИНГ ЛИГА КУБОГИДАГИ СЎНГГИ УЧРАШУВИ\n"Ливерпул" - "Манчестер Юнайтед" 2:0\nСана: 2-март 2003 йил\nТурнир: Лига кубоги, Финал.\nХакам: Пол Даркин\nГоллар: Жераррд 39, Оуэн 86.


Моуриньо «МЮ» бошқарувига келса, 2 футболчини трансферга қўймоқчи » Скачать музыку бесплатно новинки музыки 2016-2017\nМоуриньо «МЮ» бошқарувига келса, 2 футболчини трансферга қўймоқчи\nКомментариев: 0 Просмотров: 209 Дата: 11-02-2016, 16:48 «Манчестер Юнайтед» жамоаси ярим ҳимоячилари Хуан Мата и Маруан Феллайни мавсум якунида жамоа сафини тарк этиши мумкин. Daily Mail нашрининг ёзишича, агар жамоа бошқарувига Жозе Моуриньо келадиган бўлса, бу футболчилар "нарсаларини йиғиштириб, ўзларига бошқа иш жойи қидиришларига тўғри келади". Қайд этилишича, португалиялик мураббий «МЮ» вице-президенти Эд Вудвордга ўз ражалари ҳақида баён қилган. Эслатиб ўтамиз, Жозе Моуриньо «Челси»га қайтганидан кейин Хуан Мата лондонликлар жамоаси сафидаги ўрнини йўқотган ва 2014 йилнинг январида у трансферга қўйилганди. Ўшанда манчестерликлар уни 37 млн фунт эвазига сотиб олган. Бундан олдинроқ, Моуриньо ёзда «МЮ» бошқарувига келиши ва йилига 20 млн евро маош олиши ҳақида хабарлар тарқалганди. - деб хабар бермоқда Stadion.uz нашри.


EastFruitнинг ритейл-аудити: 2021 йил июль ойидаги мониторинг тафсилотлари ва қоидалари • EastFruit\nБош саҳифа › Мева-сабзавот бозори › Чакана савдо тармоқлари аудити › EastFruitнинг ритейл-аудити: 2021 йил июль ойидаги мониторинг тафсилотлари ва қоидалари\nМуаллиф: EastFruit 28 Июл 21 014\nEastFruit халқаро жамоаси йил давомида бир неча марта лойиҳа мониторингига кирувчи мамлакатларнинг супермаркетларида янги узилган мевалар ва сабзавотлар бўлимларини анъанавий тарзда аудит ўтказади.\nБундай текширувлар у ёки бу мамлакатда мева-сабзавотлар чакана савдосидаги вазиятни тўлиқ тушуниш билан бирга, чакана савдо соҳасининг ривожи ва ундаги ўзгаришларни кузатиш, қолаверса, муайян тармоқнинг келажагини башорат қилишга ёрдам беради.\nМева-сабзавот бўлими – ҳар қандай супермарткетнинг юзи бўлиб, бутун тармоқ ишига баҳо беришдаги асосий мезон саналади. Аудитнинг аҳамияти, супермаркетлар тармоғи ривожланиши ҳақида у қандай маълумотлар бериши тўғрисида лойиҳамизда эълон қилинган алоҳида материалда ўқишингиз мумкин.\n2021 йил июль ойидаги мониторинг қоидалари\nСаналар: 8-9 июль.\nШаҳарлар ва мамлакатлар: Украина (Киев, Днепр, Одесса), Молдова (Кишинёв), Грузия (Тбилиси), Ўзбекистон (Тошкент), Тожикистон (Душанбе, Хўжанд).\nДўконларни танлаб олиш қоидалари\nАудит у ёки бу шаҳарда мавжуд бўлган миллий ёки минтақавий миқёсдаги супермаркет тармоқларининг энг муҳим дўконларида ўтказилади. Ҳар бир тармоқнинг камида иккита дўконига ташриф уюштирилади. Асосий миллий тармоқлар бўйича битта шаҳардаги ташриф буюрилган супермаркетлар сони учта ва ундан кўпроқни ташкил этади. Бир тармоқнинг битта шаҳар ичида жойлашган дўконлари орасидаги эҳтимолий тафовутларни инобатга олиш мақсадида танлов барча дўконлар ўртасида кенг кўламда амалга оширилади.\nРейтингни тузиш қоидалари\nДўконларнинг ҳар бирида мева-сабзавот бўлимлари қуйидаги тўртта мезон бўйича баҳоланади:\nмаҳсулот ассортименти – супермаркет бўлимининг пештахталарида тақдим этилган янги мева-сабзавот маҳсулотлари позицияларининг умумий сони;\nмаҳсулот сифати – янги мева-сабзавот маҳсулотларининг истеъмолчи учун мақбул сифат талабларига мувофиқ келиши;\nбўлимнинг сифати – янги мева-сабзавот маҳсулотлари бўлими истеъмолчи учун қай даражада қулай ва ахборотларни тўла тақдим этган, унинг ходимлари қанчалик хушмуомала ва ўз ишига пухта эканлиги;\nмаҳсулот сифати – истеъмолчиларга таклиф этилаётган янги мева-сабзавот маҳсулотларининг асосий товар гуруҳларидаги нархлар.\nАссортимент: бўлимда тақдим этилган сархил мева-сабзавот маҳсулотлари позицияларининг сони\nСифат: бўлим пештахталаридаги бузилган маҳсулотлар улуши\nНарх: мева-сабзавотларнинг асосий тўплами нархлари\n-нархларни ўқиш осонлиги\n-товарнинг келиб чиқиш мамлакати, вилояти кўрсатилганлиги\n-ишлаб чиқарувчи ҳақидаги маълумотлар, қўшимча маълумотлар\n-маҳсулотларни жойлашдаги тартиб\nСархил мева-сабзавот маҳсулотлари ассортиментига муайян дўкон пештахталарида мавжуд бўлган янги узилган сабзавотлар, мевалар, резаворлар, картошка, кўкатларнинг барча позициялари киритилади. Рейтингни ҳисоблашда ёнғоқлар, қуруқ мевалар, тузламалар, шарбатлар ва мева-сабзавотларни қайта ишлаш маҳсулотлари ушбу мезон бўйича ҳисобга олинмайди.\nСархил мева-сабзавот маҳсулотларининг сифат кўрсаткичи у ёки бу дўкон пештахталаридаги бузилган маҳсулотлар улушига тескари пропорционал равишда ҳисоблаб чиқилади. Истеъмолчи учун энг минимал сифат стандартларига мувофиқ келмайдиган (сўлиб қолган, заха еган, урилган, зарарланган ва хоказо) маҳсулот бузилган ҳисобланади.\nБўлим сифати мезони учта асосий қисмга бўлинади: сархил мева-сабзавот маҳсулотлари бўлимида маълумотларнинг етарли даражада тақдим этилганлиги, мерчандайзинг (товарнинг сотувга тақдим этилиши) даражаси ҳамда бўлимнинг истеъмолчилар учун қулайлиги. Ушбу мезон бўйича баҳоларни ҳисоблашда бўлимнинг дўкондаги жойлашуви (у киришга яқин жойда бўлиши лозим) ва бўлим ходимлари (уларнинг ўз ишига муносиблиги, хушмуомалалиги, истеъмолчига кўмаклашишга тайёрлиги) ҳам муҳим жиҳат саналади.\nНарх бўйича рейтинг у ёки бу супермаркет пештахталарига қўйилган асосий мева ва сабзавотларнинг нархига қараб тузилади. Рейтингни ҳисоблаш учун мева-сабзавотлар саватчаси таркиби йил фасллари, мамлакат ва шаҳарларнинг ўзига хос хусусиятларига қараб ўзгартириб турилади.\nМева-сабзавотлар саватчаси таркиби\nЖорий йил июль ойида рейтингни ҳисоблаш учун асосий мева-сабзавотлар таркибига, мамлакат ва шаҳарга қараб, қуйидагилар киритилди: картошка, борш таомига кирувчи сабзавотлар (карам, бошпиёз, лавлаги, сабзи), иссиқхона сабзавотлари (помидор, бодринг), кўкатлар (петрушка, укроп), мевалар (олма, банан), мавсумий мевалар (тарвуз, шафтоли, гилос, қулупнай, малина, голубика).\nСупермаркетлар рейтинги мазкур тўртта мезоннинг ҳар бири бўйича тузиб чиқилади. Кейин эса, тўртта йўналиш бўйича олинган натижалардан келиб чиқиб, якуний рейтинг тузилади.\nСупермаркетлар тармоғини акс эттириш\nЯкуний рейтинг супермаркетлар тармоқларининг тўрт асосий мезон бўйича якуний ҳолатини акс эттирса, рейтинг матрицаси у ёки бу дўконнинг янги мева-сабзавотлар савдосига нисбатан ёндашувини комплекс баҳолаш имконини беради.\nРейтинг матрицаси янги мева-сабзавотларнинг асосий тўплами нархларининг қолган учта баҳолаш мезонларига (ассортимент, маҳсулот ва бўлим сифати) нисбати асосида шакллантирилади.\nУшбу матрица қуйидаги қоидалар асосида тузилади:\nдўкон схемада қанчалик ўнгроқда жойлашган бўлса, у ўз харидорлари учун янги мева-сабзавотларнинг асосий тўплами бўйича шунчалик жозибалироқ нарх таклиф қилган бўлади;\nсупермаркет диаграммада қанчалик юқорироқда жойлашган бўлса, у ассортимент, мева-сабзавот маҳсулотлари ва тегишли бўлим сифати мезонлари бўйича шунчалик баланд баҳо олган бўлади.\nСупермаркетларнинг бундай матрицада жойлашуви уларни тўртта сегментга бўлиш имконини беради:\nоптимум – истеъмолчилар учун энг оптимал дўконлар сегменти, у ҳам мақбул нархларни таклиф этади, ҳам анчагина юқори сифатдаги маҳсулот, бўлим ва ассортиментга эгадир;\nпремиум – истеъмолчиларга юқори сифатли маҳсулот, бўлим ва ассортимент тақдим этадиган дўконлар, бироқ нархлар жозибали эмас;\nдискаунтер – истеъмолчиларга анчагина арзон нарх таклиф этади, бироқ бу дўконларда маҳсулотлар, дўкон сифати ва ассортимент юқори даражада эмас;\nтавсия этилмайдиган сегмент – истеъмолчига на жозибали нарх, на маҳсулот ва бўлим сифатини бера оладиган дўконлар.\nМатрицанинг тузилишига мисоллар:\nГрузияМолдоваТожикистонУкраинаЎзбекистончакана савдо аудити


Гимнастика бўйича 3 карра Жаҳон чемпиони бўлган Оксана Чусовитина Германиянинг Котбус шаҳрида бўлаётган халқаро мусобақада олтин медални қўлга киритди. Спортчини ғалаба билан қутлаган Лола Каримова-Тиллаева Instagramдаги саҳифасида уни "мамлакатимиз шарафини ҳимоя қилиб келаётган спортчи" деб таърифлади. 41 яшар Чусовитина 1992-2012 йиллар оралиғида 6 бор Олимпиада ўйинларида иштирок этган ягона гимнастикачидир.\nКотбусда бўлаётган мусобақаларда иштирок этаётган 41 яшар спортчи Оксана Чусовитина бу гал ҳам энг юқори балл - 14,700 балл тўплади.\nУнинг рақиби бўлган хитойлик спортчи Ву жинг 14,350 балл, словениялик спортчи Тясе Кисселф эса 13,966 балл тўплади.\nОксана Чусовитина жаҳон спорт гимнастикаси тарихида кетма-кет олти Олимпиада ўйинларининг иштирокчиси бўлган ягона донгдор гимнастикачи саналади. Шунингдек, у уч бора Жаҳон чемпиони бўлган.\nАсли ўзбекистонлик гимнастикачи оилавий шароити боис, 2006 йилдан буён Германияни намоён этиб келаётганди.\n2013 йилда Халқаро Гимнастика Федерацияси Ижроий Қўмитаси Оксана Чусовитинанинг қайтиб Ўзбекистонни намоён этишига изн берган.\nШундан бери Чусовитина Европадаги қатор нуфузли халқаро мусобақаларда иштирок этди.\nШу йилнинг январь ойида гимнастика бўйича АҚШнинг Ҳьюстон шаҳрида ўтган халқаро мусобақада олтин ва кумуш медални қўлга киритди. Февралда ҳам Бакуда ўтадиган Жаҳон кубоги босқичида иштирок этиб, олтин медал қозонди.\nКотбус шаҳридаги 2 апрель кунги ғалабаси эса сопртчини Ўзбекистон президентининг қизи Лола Каримова-Тиллаева ҳам ўзининг Instagram тармоғидаги саҳифаси орқали табриклади ва уни "мамлакатимиз шарафини ҳимоя қилиб келаётган спортчи" деб таърифлади.\nМустақиллик йиллари спорт гимнастикаси бўйича у Ўзбекистон терма жамоасига мураббийлик ҳам қилган.\nЧусовитина 1975 йили Бухорода туғилган, спортдаги карьерасини 1991 йили бошлаган. У 1992 йилги Барселона олимпиадасида олтин, 2008 йилга Пекин олимпиадасида кумуш медални қўлга киритган.